Danas: Slučaj doktorata Siniše Malog se mora ispitati\nIzvor\tDanas\tjul 06, 2016\nUniverzitet u Beogradu (UB) isteraće do kraja slučaj osporenog doktorata gradonačelnika Siniše Malog, koji je doktorsku diplomu stekao na Fakultetu organizacionih nauka (FON), piše list Danas.\nKako je Danasu rečeno na Univerzitetu u Beogradu, set propisa, među kojima je i Pravilnik o postupku utvrđivanja neakademskog ponašanja u izradi pisanih radova, trenutno je na tehničkoj redakciji i očekuje se da bude objavljen u narednom broju Univerzitetskog glasnika, najverovatnije pre letnje pauze.\nDo odlaska na godišnji odmor biće održana još jedna sednica Senata BU i Rektorski kolegijum, na kojem će se razgovarati i kako da se nastavi započeta procedura ispitivanja originalnosti doktorata Siniše Malog. Međutim, zbog letnje pauze Univerzitet neće stići pre jeseni da pošalje zahtev FON-u, da u skladu sa odredbama novog pravilnika, pokrene postupak pred svojom etičkom komisijom, kao prvostepenim organom.\nPravilnik predviđa da zahtev za utvrđivanje neakademskog ponašanja u izradi pisanih radova, među koje spada i plagiranje, može podneti isključivo član univerzitetske zajednice, zbog čega je otvorena dilema da li će slučaj Siniše Malog biti ostavljen po strani, s obzirom da zvaničan zahtev nije podnet. Na Univerzitetu objašnjavaju da je reč o započetom postupku, odnosno da je uprava UB reagovala nakon pisanja javnosti i da se taj slučaj mora završiti. Cela priča je zastala jer je Veće naučnih oblasti pravno-ekonomskih nauka ukazalo da ne postoji definisana procedura, a upravo je slučaj osporene gradonačelnikove doktorske diplome inicirao donošenje pravilnika.\nI sam prorektor za nauku Živan Lazović izjavio je u intervjuu Danasu da će se na započete postupke utvrđivanja neakademskog ponašanja u izradi pisanih radova pravilnik primenjivati odmah po stupanju na snagu, što znači da će zahtevi za pokretanje tih postupaka biti prosleđeni etičkim komisijama odgovarajućih fakulteta. Lazović je podsetio da predmet Siniše Malog nije bio podnet univerzitetskom Odboru za profesionalnu etiku već je razmatran samo na FON-u.\n"Senat Univerziteta je potom tražio da se o izveštaju komisije FON-a izjasni Veće naučnih oblasti pravno-ekonomskih nauka, ali ono to nije želelo da učini dok se ne donese opšti akt koji reguliše postupak i tela za utvrđivanje plagijata. Sada takav akt postoji", naveo je Lazović.\nNi posle dva pokušaja nismo uspeli da dobijemo odgovor dekana FON-a Milije Suknovića da li će formirati nezavisnu komisiju koja će ispitati navode da je doktorat Siniše Malog plagijat ili će sačekati formalan zahtev iz Rektorata UB. Pitali smo dekana i kako je on glasao kada se Nastavno-naučno veće pre dve godine izjašnjavalo o izveštaju istovetne komisije koja je i odobrila doktorat. Tada je, podsetimo, rečeno da je bilo neadekvatnog korišćenja literature, ali da to nije uticalo na naučni doprinos ostvaren u doktorskoj disertaciji.\nFON bez komentara\nNa FON-u nisu želeli ni da odgovore na poziv akademika Dušana Teodorovića, upućenog dekanu da reaguje i formira komisiju, "inače će u suprotnom možda on jednog trenutka odgovarati zbog nečinjenja".\n"U svetu se zbog takvih stvari poništava redovna profesura i ljudi bivaju isterani sa univerziteta", rekao je Teodorović za Danas.\n« Zatrovana "kinder" čokolada?! Rama: Priština je najveći problem Beograda i Tirane »


NSRS razmatrat će uvođenje doživotne kazne zatvora u RS – Žurnal24 – Jedine nezavisne novine\nNSRS razmatrat će uvođenje doživotne kazne zatvora u RS\nZakonskim odredbama propisano je i da će terorista, čiji čin ima velika razaranja ili smrt jednog ili više lica, biti kažnjen zatvorom od najmanje 10 godina\nNacrtom zakona o izmjenaa i dopunama Krivičnog zakonika Republike Srpske umjesto dugotrajnog zatvora predviđena je kazna doživotnog zatvora.\nU obrazloženju Nacrta izmjena Krivičnog zakonika, koji bi Narodna skupština Republike Srpske trebalo da razmatra na predstojećoj sjednici, navodi se da je propisano uvođenje instituta izuzetnosti kratkotrajne kazne zatvora, koja mijenja institut pravosnažno izrečene kazne zatvora do šest mjeseci.\nZakonskim odredbama propisano je i da će terorista, čiji čin ima velika razaranja ili smrt jednog ili više lica, biti kažnjen zatvorom od najmanje 10 godina ili doživotnom robijom.\nTerorizmom se smatra ako neko, a ciljem ozbiljnog zastrašivanja građana ili prisiljavanja organa vlasti Republike Srpske da nešto izvrše ili ne izvrše, ili s ciljem ozbiljnog narušavanja ili uništavanja osnovnih ustavnih, političkih, ekonomskih ili društvenih struktura Republike Srpske, izvrši jedno od nekoliko djela koja mogu nanijeti ozbiljnu štetu, piše u obrazloženju Nacrta izmjena Krivičnog zakonika.\nPod terorizmom se podrazumijeva i ispuštanje opasnih materija ili izazivanje požara, eksplozija ili poplava s ciljem ugrožavanja ljudskih života, ali i ometanje ili zaustavljanje snabdijevanja vodom, električnom energijom ili drugim prirodnim resursom.\nRedovna sjednica Narodne skupštine Republike Srpske zakazana je za 16. juni.\nPrevious Dodik: Pod upitnikom imenovanje Cikotića za ministra sigurnosti BiH\nNext Mijatović poručio SDA: Nemojte mi pričati o BiH, ne smijete doći u Banju Luku bez obezbjeđenja


Ćimo Nameštaj | O Nama\nĆimo Company je specijalizovani proizvođač tapaciranog nameštaja inovativnog dizajna, osnovan 1998. godine u srcu Zapadne Srbije /Novo Selo, Loznica/, gde se nalazi i kompletan proizvodni pogon.\nProces proizvodnje je, usled kontinuiranog unapređivanja i investicija u najsavremenije tehnološke alate, u potpunosti optimizovan i interno zaokružen - od obrade drvenog masiva, do prošivanja poslednjeg ukrasnog štepa.\nRezultat kombinovanja multidisciplinarnog pristupa sa proaktivnim tehnologijama je proizvodnja funkcionalnog i adaptabilnog nameštaja, koji zadovoljava estetske kriterijume najrazličitijih segmenata kupaca na brojnim tržištima.\nNaš imperativ je kreativnost – veština da se osmisli i izradi nameštaj sa karakterom. Svi naši dizajneri u saradnji sa posvećenim timom, u pripremi novih kolekcija pažljivo osluškuju i anticipiraju potrebe naših kupaca, kao i vodeće globalne trendove u industriji nameštaja.\nFokusirani na detalje, visoke standarde i beskompromisni kvalitet izrade, naši zaposleni u proizvodnji zauzimaju zasluženo mesto među najvrednijim resursima kompanije, i pomažu da rastemo zajedno, iz dana u dan.


Privrednici prijete obustavom rada zbog fiskalizacije – Portal Bar\nPrivrednici prijete obustavom…\nPrivrednici prijete obustavom rada zbog fiskalizacije\nDržavni sekretar Ministarstva finansija i socijalnog staranja Mila Kasalica kazala je da u prethodnim mjesecima, iako se sprovođenje primjene Zakona o fiskalizaciji u prometu proizvoda i usluga priprema dvije godine u različitim fazama, određene oblasti poslovanja intenzivno vrše pritisak da se odredbe zakona tumače tako da se na njih ne odnose, piše Dan.\n“Ministarstvo je dobilo informacije da se navodno namjerava obustavljati rad, iako je svim poreskim obveznicima u Crnoj Gori, osim izuzetaka iz člana 5 ovog zakona, obaveza da registruju svoj promet. Ministarstvo finansija i socijalnog staranja prepoznaje specifičnosti rada određenih profesija, ali ostaje posvećeno primjeni zakona i principa vladavine pravau Crnoj Gori”, istakla je Kasalica.Dodala je da će se početkom narednog mjeseca obaviti dodatni razgovori o primjeni normi ovog zakona.\n“Ministarstvo finansija i socijalnog staranja u prethodnim mjesecima, u saradnji sa Upravom prihoda i carina, kontinuirano radi na pripremi pune i efikasne primjene Zakona o fiskalizaciji u prometu proizvoda i usluga. Veliki broj mikro, malih, srednjih i velikih privrednih društava restrukturirao je procese i procedure u prethodnom periodu, ulažući potrebna finansijska sredstva da ispune zakonske obaveze. Takođe, u primjeni ovog zakona do sada je prepoznato oko 100 softverskih kompanija, koje su za različite grane poslovanja razvijale softverska rješenja u skladu sa odredbama zakona”, rekla je Kasalica.\nDodala je da MFSS, uz nadležnu upravu, sistemski ohrabruje pridruživanje svih koji su obveznici iz člana 4 Zakona o fiskalizaciji u prometu proizvoda i usluga da sprovedu potrebne korake.\n“Trenutak razvoja crnogorske ekonomije zahtijeva da se nivo sive ekonomije svede na minimum. Subvencijama iz predstojećeg paketa mjera podrške privredi Crne Gore posredno apelujemo da se primjena Zakona o fiskalizaciji u prometu proizvoda i usluga prihvati bez pritisaka i odbijanja zakonskih obaveza. Podsjećam da je Vlada Crne Gore paketom za prvi kvartal ove godine obezbijedila i mjeru koja se odnosi na finansijsku podršku u uspostavljanju sistema za elektronsku fiskalizaciju. Takođe, Vlada će i paketom mjera podrške građanima i privredi za drugi kvartal ove godine subvencionisati dio troškova elektronske fiskalizacije kroz direktna budžetska davanja”, kazala je Kasalica.\nPravo na jednokratnu finansijsku pomoć u iznosu od 100 eura imali su u prvom kvartalu obveznici koji privrednu djelatnost obavljaju u nekoj od djelatnosti koje su novim paketom mjera prepoznate kao ugrožene, kao i oni koji su izmirili sve poreze i doprinose na zarade zaposlenih koji su bili dospjeli za plaćanje na 30. septembar 2020. godine, ili redovno izmiruju reprogramirane obaveze.\nPoreski obveznici koji uspostave sistem elektronske fiskalizacije zaključno sa 31. martom 2021. godine, pravo na finansijsku pomoć ostvaruju bez podnošenja zahtjeva i bez potvrde o namjeni utrošenih sredstava, tako što će, nakon zvanične registracije, fiksni iznos finansijske pomoći biti uplaćen na njihov tekući račun, što će biti ubrzo učinjeno.


Sreća dolazi sa iskustvom - PLUMRACE\n5. 06. 2014. Comments (0) Views: 712 Autosport, FIA WTCC, Kružne trke\nU vikendu pred nama Dušan Borković i družina voziće u Moskvi, koja u neku ruku zahvaljujući generalnom sponzoru našem asu dođe kao domaći teren. Time je i odgovornost veća, a svakako je i vreme da „napravi” dabar rezultat. Posle odličnog nastupa na premijernoj trci u Maroku i pristojnog plasmana nedelju dana kasnije u Francuskoj, usledila su tri vikenda za zaborav. Počev od brisanja rezultata sa kvalifikacija u Mađarskoj, preko već poznatih detalja u Slovačkoj i Austriji.\nU odnosu na prethodne godine popularnost Dušana Borkovića na domaćoj ali i svetskoj sceni, koja je u direktnoj vezi sa gledanosti, u mnogome je porasla, ali sada fale rezultati. Niko toga nije bolje svestan od Borkovića i njegov tima, tako da bi mu dobar plasman, odnosno novi bodovi, i te kako prijali i ujedno dali osnov za nove pregovore, baš sa ljudima na čijoj će teritoriji i voziti.\nOnomad kad se pripremao i izražavao nade i očekivanja za premijernu sezonu WTCC i samo učestvovanje bilo je u ravni uspeha. No, posle pomenutih rezultata na prve dve trke, normalno je da apetiti porastu, što je svakako poželjno, ali onda kreće serija pehova i onda počinju lagano da izmiču i pobednički podijumi. Međutim, i pored svih poteškoća Borkovića i dalje krasi pobednički mentalitet i pozitivan način razmišljanja.\nKad je u pitanju podešavanja automobila za svaku trku, što posebno zanima armiju navijača i obožavaoca u\nSrbiji, tu stvari stoje od vikenda do vikenda. Mnogo je malo vremena, ali i para za slobodne treninge da se sve podesi kako treba, a čitavu stvar posebno otežava činjenica da se ove godine vozi potpuno novi auto, i da zbog toga nemam nikakvih parametara od prethodne godine. Činjenica je da mehaničari daju maksimum i da Borković ume da iskoristi odlično podešavanje i ubrza se, ali…\nSvetski šampionat turing automobila krasi surovi profesionalizam, što su mogli da osete bezmalo svi učesnici u dosadašnjem delu sezone. Jednostavno rečeno mesta za opomene nema, već odmah sledi kazna za svaki mogući propust, odnosno nepažnju. Minimalni novčani iznos jedna kazne iznosi 1.000 evra, a kreće se i do 10.000. Plus, brisanje plasmana sa kvalifikacionih treninga, što direktno utiče na startnu poziciju.\n» Autosport, FIA WTCC, Kružne trke » Sreća dolazi sa iskustvom


Dodik: Incko više ništa ne može da nametne – Vijesti-X.com\n22/11/2020 22/11/2020 J.K.\nPredsjedavajući Predsjedništva BiH Milorad Dodik poručio je da visoki predstavnik u BiH Valentin Incko više ništa ne može da nametne niti ima razloga, te ocijenio da to zapadna Evropa ne može da prihvati.\n“Njega nešto popali u Sarajevu i on odmah počne da reaguje kao iz vedra neba. Vjerovatno oni u Sarajevu to od njega traže”, rekao je Dodik komentarišući prijetnje Incka da će nametnuti zakon o negiranju geoncida ako ne bude usvojen do 11. jula naredne godine.\nDodik je istakao kako ne misli da Incko može nešto da nametne. “Šta i ako nametne, nema razloga… Ipak je on olupina u smislu da je prošlost, a da li će uspjeti sa tim njegovim… Vidjećemo”, izjavio je Dodik medijima iz Republike Srpske.\nOn smatra da je prošlo vrijeme i da zapadna Evropa to ne može da prihvati.\n“Kakva je to priča o tome da na silu nešto nekome namećete. Da li to u Evropi tako rade”, upitao je Dodik.\nDodik je ocijenio da se od Incka svašta može očekivati i da je izgubio kompas.\n“On hoće da se vrati da dobije još koju godinu mandata i spreman je da se dodvori muslimanima od kojih vjerovatno prima već ozbiljne apanaže”, istakao je Dodik.\nMilan na krilima Ibrahimovića slavio u Napulju i vratio se na prvo mjesto


Autor: Predrag Mijatović - 23.07.2018\nKoje su opcije Lebrona Džejmsa ovog leta?\nTrostruki šampion će po treći put u karijeri biti u centru pažnje prelaznog roka u NBA-ju, a ni ovog puta neće biti manjka timova koji će stati u red da mu se udvaraju. Foto: Printscreen/Youtube/NBA Gledali smo ovaj film i ranije. Nakon š …\nAutor: Z. Strika - 04.04.2018\nStolica podneo ostavku: Ne mogu da dozvolim da pojedinci vređaju dostojanstvo igrača i sporta\nŠef stručnog štaba FK Vojvodina Ilija Stolica podneo je ostavku na tu funkciju. Foto: Fotografije sa fudbalskih utakmica Jelena Grlić – Dosadašnji šef stručnog štaba Vojvodine Ilija Stolica danas je neočekivano podneo ostavku na tu funkciju, …\nAutor: B92 - 23.03.2018\nPolitikanstvo ponovo prepreka sportu: EHF suspendovao RSS i izbacio juniorke iz kvalifikacija\nEvropska rukometna federacija (EHF) suspendovala je Rukometni savez Srbije i izbacila juniorke iz kvalifikacija za Svetsko prvenstvo, prenosi B92. Foto: Rukometni savez Srbije EHF je kaznio mladi ženski tim isključivanjem iz daljeg toka …\nAutor: A. Mišković - 05.11.2017\nKraj bajke - Krajinović poražen u finalu Mastersa u Parizu\nSrpski teniser Filip Krajinović izgubio je od američkog tenisera Džeka Soka u finalu turnira u Parizu rezultatom 2:1 (7:5, 4:6, 1:6). Ovo je bilo prvo Masters finale za Krajinovića koji će od sledeće nedelje ući među četrdeset najboljih tenisera …\nAutor: Aleksandra Mišković - 14.05.2017\nNadal nastavio pobednički niz titulom u Madridu\nŠpanski teniser Rafael Nadal, osvojio je ATP Masters turnir u Madridu pobedom nad Dominikom Timom rezultatom 2:0, po setovima 7:6 (8:6), 6:4. Ovom titulom, Nadal je nastavio pobednički niz i trijumfovao na trećem uzastopnom turniru igranom na š …\nAutor: Aleksandra Mišković - 21.02.2017\nNova sezona Moto GP šampionata - Rosi žele desetu titulu\nOvogodišnji Moto GP šampionat startuje 26. marta, Velikom nagradom Katara. Sve ljubitelje ovog adrenalinskog sporta očekuje izuzetno uzbudljiva i zanimljiva sezona. Odgovor na pitanje da li će „Doktor“ Valentino Rosi, uspeti da osvoji svoju …\nAutor: Milica Gvozdenac - 16.01.2017\nMILOŠ TEODOSIĆ: Igranje za reprezentaciju nemerljivo\nNakon proglašenja za MVP Evrolige za mesec oktobar, košarkaš Miloš Teodosić prošle sezone poveo je košarkaški klub CSKA Moskva do osvajanja Evrolige. Ove sezone Evroliga ima novi sistem, odnosno format takmičenja, za koji Teodosić u intervjuu za “ …\nAutor: Aleksandra Mišković - 02.01.2017\nIstorijska pobeda Crvene zvezde\nKošarkaši Crvene Zvezde obradovali su navijače za kraj godine i savladali ekipu moskovskog CSKA u 15. kolu Evrolige rezultatom 78:67. Pred više od 18 hiljada ljudi u Kombank areni, ekipa Dejana Radonjića je uspela da ostvari sedmu pobedu u Evroligi …\nAutor: Radomir Grčić - 26.12.2016\nPovratak Slavije na džudo tron Srbije\nNovosadski džudo klub Slavija zabeležio je veliki uspeh u ženskoj konkurenciji osvojivši drugo mesto u Ligi šampiona održanoj prošle nedelje u Beogradu. Učestvovalo je četrnaest ekipa, a od Slavije je u finalu bila bolja španska Valensija. …\nAutor: Darija Živković - 22.12.2016\nDEJAN MAJSTOROVIĆ: Trojkom do pobede\nNaši sportisti ne prestaju da nas iznenađuju dobrim rezultatima, pa se tako još jednom potvrdilo da je Srbija zemlja košarke. Novosadski basketaši su u Kini na Svetskom prvenstvu u basketu tri na tri uspeli da se popnu na najviše postolje. …


Dan online - Hronika: Gvozdenović pričao o raskidu ugovora - 2021-04-10\nHronika O LAŽNIM GARANCIJAMA NEĐELJKA GARDAŠEVIĆA SVJEDOČIO BIVŠI MINISTAR\nBranimir Gvozdenović - Foto: DAN Gvozdenović pričao o raskidu ugovora\nU nastavku suđenja Neđeljku Gardaševiću kome se sudi jer Vlada Crne Gore nije mogla realizovati njegovu garanciju Sberbanke od 3.000.000 eura oko izgradnje hotela „As” u Perazića dolu svjedočio je bivši ministar Branimir Gvozdenović.\nPrema navodima optužnice, iz Sberbanke u Moskvi je tada saopšteno da kompaniji „Montena invest” sa Kipra nikada nijesu izdali garanciju od 3.000.000 eura čime je ova kompanija pribavila imovinsku korist u ovom iznosu na štetu crnogorskog budžeta.\nGvozdenović je juče ispričao da je investitor uložio značajna finansijska sredstva, odnosno u 2014.\ngodini investirano je 5,5 miliona eura.\n– Već naredne godine obim radova se smanjio zbog čega je održan sastanak sa investitorima kako bi se radovi intenzivirali. Kako do toga nije došlo, podnijeli smo zahtjev za raskid ugovora.\nVlada je zadužila Budvansku rivijeru da krene sa procedurama raskida ugovora a Ministarstvo turizma da naplati garanciju Sberbanke. U january 2016. godine od Sberbanke smo tražili naplatu garancije – kazao je Gvozdenović.\nUslijedio je sastanak sa investitorima koji su kazali da ne žele državu da dovode u nezgodnu situaciju i da će uplatiti novac, ali do toga nije došlo. Uslijedilo je podnošenje krivičnih prijava, objasnio je Gvozdenović.


Ćurguz: Dodatna odgovornost | Republika Srpska\nNaslovna Vijesti Ćurguz: Dodatna odgovornost\nĆurguz: Dodatna odgovornost\nPantelija Ćurguz, koji je danas ponovo izabran za predsjednika Boračke organizacije Republike Srpske (BORS), izjavio je da je povjerenje koje je dobio od predstavnika boračke populacije za njega dodatna odgovornost, ali i potvrda da je ispunio obećanja data prethodnom sazivu Skupštine i svim borcima u Srpskoj.\nĆurguz je najavio da će novoizabranim saradnicima nametnuti princip međusobnog samouvažavanja i poštivanja, a istim principom graditi odnose sa nosiocima funkcija sistema vlasti i tako obezbijediti snaženje Boračke organizacije u društvu, te jačati njen uticaj na značajna i pitanja od nacionalnog interesa.\n„Tako ćemo dati svoj doprinos jačanju pozicije RS i graditi ambijent da u nekom doglednom vremenu, kada prilike dozvole, dobijemo samostalnu RS“, istakao je Ćurguz.\nOn je demantovao navode da je njegovom izboru prethodilo lobiranje i uplitanje politike, ističući da BORS želi da bude kohezioni faktor u društvu i da sarađuje sa aktuelnim vlastima dok cijeni da su vlasti u funkciji očuvanja Srpske.\nPantelija Ćurguz, koji će obavljati dužnost i predsjednika Skupštine BORS-a, povjerenje boraca dobio je već u prvom krugu, jer je za njega glasalo 69 od ukupno 122 prisutna delegata na šestoj Izboroj skupštini, koja je danas održana na Mrakovici.\nProtivkandidati Miloš Lazović iz Foče dobio je 19 glasova, Vlado Živković iz Prnjavora 15, a Anđelko Milićević iz Bileće 14.\nOd kandidature je odustao Mihajlo Parađina sa Pala.\nOsim predsjednika Skupštine i predsjednika BORS-a danas su birani i članovi Predsjedništva BORS-a i odbora porodica poginulih boraca i ratnih vojnih invalida, te stalna radna tijela Skupštine BORS-a – Statutarna i komisije za njegovanje slobodarskih tradicija, za informisanje i za međunarodnu saradnju, te Sud časti.\nĆurguz je najavio da slijedi konstituisanje Predsjedništva i navedena dva odbora, a u prvoj polovini septembra biće održana i radna sjednica Skupštine koja će odrediti programske aktivnosti BORS-a u naredne četiri godine.\n„U novoizabranim tijelima ima dosta novih ljudi i to iz sistema rukovođenja i komandovanja i očekujem da ćemo imati još snažniju boračku strukturu“, dodao je Ćurguz.\nIzbornoj skupštini BORS-a na Mrakovici prisustvovali su predsjednik Vlade RS Milorad Dodik, predsjednik Narodne skupštine RS Igor Radojičić i ministar rada i boračko-invalidske zaštite RS Rade Ristović.\nPrije početka Skupštine položeni su vijenci u Memorijalnoj zoni Nacionalnog parka „Kozara“.


Dijana Janković snimila visokobudžetni spot – Poznati.info\nDijana Janković snimila visokobudžetni spot\nNakon potpisivanja ekskluzivnog ugovora od vodećih muzičkih kuća BYN pop pevačica Dijana Janković je ekranizovala je prvu pesmu namenjenu svetskom tržištu.\nU pitanju je duet s novom svetskom senzacijuom Lumia Brothers koje cine GDS I JM. Viskobudžetni spot sniman je na više lokacija u Beogradu, snimanje je trajalo više od 48 sat. Geo de Silva i Jack Mazzoni su oduševljeni Beogradom i saradnjom sa mladom pevačicom.\nDijana Janković je prva naša pevačica koja je potpiusala ugovor sa velikom svetskom muzičkom produkcijskom kućom. Sniamnje je bilo jako naporno uložoli su dosta truda energije i novca da sve ispadne kako treba.


Ovo je danas ozvaničeno potpisivanjem Memoranduma o saradnji između Hypo banke i UG Auctus Banja Luka, vlasnikom ISIC licence za područje BiH.\nHypo banka će svim studentima u BiH, vlasnicima ISIC kartice, omogućiti poseban paket usluga i proizvoda koji će se odobravati uz značajne popuste u odnosu na trenutnu tržišnu vrijednost. Otvaranje i održavanje studentskih računa biće bez naknade, izdavanje Hypo Visa debitne i poklon kartice biće bez dodatnih troškova, a studenti će imati mogućnost pozajmice po računu do 200 KM.\nTakođe, studenti vlasnici ISIC kartice imaće mogućnost korištenja Hypo SMS usluge i Hyponet internet bankarstva. Oni će moći aplicirati i za namjenske kredite za plaćanje redovnih i postdiplomskih studija kako u BiH tako i u inostranstvu, kao i za kredite za odlazak u inostranstvo na rad i usavršavanje jezika.\n“Hypo banka kroz ovo partnerstvo sa ISIC-om nastoji dati svoj društveno-odgovorni doprinos studentskoj populaciji u BiH nudeći niz komercijalnih popusta i pogodnosti. Svjesni smo takođe činjenice da je studentska populacija značajan segment tržišta te vodimo posebnu pažnju u izgradnji partnerskih odnosa za buduću uspješnu i dugotrajnu saradnju.”, izjavio je Goran Babić, izvršni direktor Hypo Alpe-Adria-Bank.\nSaša Panić, predsjednik UG Auctus, izrazio je zadovoljstvo povodom potpisivanja ovog Memoranduma i istakao da je od velike važnosti za ISIC program u Bosni i Hercegovini povezivanje sa velikim kompanijama kao što je Hypo banka koja će pružiti veliku podršku u promociji i razvoju ISIC-a u BiH. „Siguran sam da će veliki broj naših članova iskoristiti neke od pogodnosti koje im nudi Hypo banka kroz ovaj „ISIC HYPO“ paket i da će ova saradnja biti nastavljena i u narednim godinama na obostrano zadovoljstvo.\nTagovi: goran babichypo alpe adria bankisickarticasasa panic\nKomentari na članak: Hypo banka strateški partner u razvoju ISIC kartica za BiH\n30.12.2011 u 13:23\njadna je zemlja gdje je ovaj lijevi direktor bilo cega


Comtrade 360 na najvećem sajmu u Dubaiju: "Strateški važno učešće kompanija iz zemlje i regiona" - Biznis Telegraf.rs\n06/12/21 | 20:41\nUmrežavanje i povezivanje sa aktuelnim i potencijalnim partnerima biće najvažniji deo našeg prisustva na Svetskom sajmu u Dubaiju - kažu nam u kompaniji\nSvetski sajam u Dubaiju Ekspo 2020, prilika je za kompanije i privrednike iz regiona da sklope poslovne ugovore, ostvare kontakte i pokažu svoje proizvode.\nPredstavljanje kompanija iz različitih delatnosti značajno je za plasiranje na svetskom tržištu.\nPrimera radi, samo tokom jedne izložbe prethodnih nedelja, predstavilo se 158 privrednika i 77 kompanija iz Srbije, koje su ostvarile preko 2000 kontakata, od kojih je 275 iskorišćeno za potencijanu saradnju, sklopljeno je pet poslovnih ugovora i oko deset predugovora za poslove koji će biti realizovani u narednom periodu. Firme očekuju ugovore koji su pojedinačno vredni od 10.000 do tri miliona evra.\nNa Ekspo sajmu, koja je jedna od najvećih svetskih konferencija, učešće će imati i kompanija Comtrade 360 kao jedna od kompanija u okviru Comtrade grupacije koja se bavi upravljanjem i zaštitom podataka, korišćenjem veštačke inteligencije.\nComtrade 360 kompanije je trenutno lociranja u Sloveniji pa će se u okviru EXPO konferencije naći na slovenačkom paviljonu. Osim Slovenije, Comtrade 360 ima kancelarije u Srbiji i Bosni, kao i u Americi, a nedavno su najavili i otvaranje nove kancelarije u Dablinu, koja će biti predstavništvo ove firme.\nU tome je i veći značaj učešća na Svetskom sajmu u Dubaiju jer kompanija ima iskustvo poslovanja u različitim zemljama.\nPrvobitni fokus ovog biznisa je bio na istraživanju i razvoju backup proizvoda, a kasnije tokom saradnje sa HPE-om i nekoliko drugih globalnih tehnoloških giganata, proširili su ekspertizu na sajber bezbednost, usluge cloud razvoja, DevOps, monitoring, AI i mašinsko učenje.\nRazgovarali smo sa Peterom Hriberšekom, koji je Vice President of Operations kompanije. On nam je objasnio šta će kompanija koja posluje na tržištu pružanja softverskih usluga preko 25 godina da predstavlja, ali i koliki je značaj umrežavanja zemalja sa ovih prostora na takvom tržištu, odnosno, da li je to prilika za nova dalja tržišta.\n- U decembru ćemo učestvovati na Svetskom sajmu u Dubaiju, što je za nas najvažniji događaj ove godine, u okviru paviljona Slovenije. Ovaj događaj za nas ima strateški značaj, zato što predstavlja jedinstvenu priliku za tehnološke kompanije sa različitih lokacija širom sveta da se povežu i formiraju buduća partnerstva. Iz tog razloga, umrežavanje i povezivanje sa potencijalnim partnerima biće najvažniji deo našeg prisustva na Svetskom sajmu u Dubaiju - kaže naš sagovornik.\n- Naši istraživački i razvojni kampusi se nalaze u Sloveniji (Ljubljana, Maribor, Nova Gorica), Srbiji (Beograd, Kragujevac, Čačak) i Bosni i Hercegovini (Sarajevo i Mostar), a takođe imamo kancelarije u Irskoj i Bostonu.\n- Prisustvom na Dubai EXPO konferenciji, nameravamo da potencijalnim novim zaposlenima pokažemo ko smo, sa kim sarađujemo i na kojim zanimljivim i izazovnim projektima radimo. Tokom našeg prisustva na Svetskom sajmu, bićemo domaćini dva događaja na kojima ćemo predstaviti našu uspešnu saradnju sa CERN openlab-om. Istakao bih da od 2014. godine, kao pridruženi član CERN open lab-a, i kao jedna od 12 svetskih kompanija koje su se našle na ovoj listi ( pored Google-a, IBM-a, Intela, Oracle), uspešno sarađujemo na razvoju zajedničkog projekta EOS, kaže Hriberšek koji dodaje da je veoma ponosan na njihovu istraživačku laboratoriju, fokusiranu na rešenja veštačke inteligencije.\nU drugoj prezentaciji tokom Svetskog sajma, njihov stručnjak za istraživanje i veštačku inteligenciju će govoriti o tehnikama detekcije anomalija u savremenim data centrima.\n- Radujemo se susretu, daljim razgovorima i mogućim partnerstvima sa svima koji prisustvuju sajmu od 5. do 11. decembra u Slovenačkom paviljonu – ističu iz kompanije Comtrade 360.


OSCE se treba aktivnije uključiti u rješavanje problema bošnjačke djece u RS - mojusk.ba\nPredsjednik SDA Bakir Izetbegović primio je u posjetu šeficu Misije OSCE-a u BiH, ambasadoricu Ketlin Kavalec (Kathleen).\nKavalec je je Izetbegovića upoznala o aktivnostima OSCE-a u BiH te istaknula snažnu podršku euroatlantskim integracijama BiH.\nIzetbegović je pozvao OSCE da se aktivnije uključi u rješavanje problema obrazovanja djece bošnjačke nacionalnosti u entitetu RS, posebno u Srebrenici. Potrebno je uvesti standarde po kojima će sva djeca imati jednaka prava koja su im ustavom zagarantirana.\nSagovornici su konstatirali da je za BiH važno da u odgovarajućem roku usvoji Sporazum o učešću u programu za međunarodnu procjenu znanja i vještina učenika (PISA).


Goražde /Promovirana knjiga 'Srebrenica, zaboravljeno obećanje' Ćamila Durakovića / Radio Sarajevo\nFoto: Fena/Sa promocije u Goraždu\nGoražde / Promovirana knjiga 'Srebrenica, zaboravljeno obećanje' Ćamila Durakovića\n01. 03. 2022. u 18:42:00 Fena\nU organizaciji Bošnjačke zajednice kulture “Preporod” u Goraždu je u okviru programa obilježavanja Dana nezavisnosti BiH promovisana knjiga "Srebrenica, zaboravljeno obećanje" autora Ćamila Durakovića.\nKnjiga koja je doprinos kulturi sjećanja, između ostalog, upozorava na tri faze zaboravljenosti istočnog dijela BiH, a Duraković je naglasio značaj promocije knjige upravo u Goraždu, gradu čiji su stanovnici doživjeli sudbinu sličnu onima u Srebrenici, uz 30 godina nezavisnosti domovine koja se, kako je kazao, mora braniti na svakom njenom pedlju.\n"Mislim da upravo na taj način možemo očuvati državu onako kako smo glasali na referendumu prije 30 godina. To je jedini put, sve drugo će nas nažalost odvesti na ono na što ja upozoravam u ovoj knjizi, da ćemo biti izbrisani iz postojanja uopšte i to je bio razlog zašto sam htio iza sebe ostaviti nešto zapisano, da ne bude da ih nismo upozoravali", kazao je Duraković.\nPromotori knjige bili su predsjednik skupštine BZK ”Preporod” Goražde Alija Lapo i muftija goraždanski Remzija ef. Pitić koji je naglasio da je Durakovićeva knjiga prije svega korisna za BiH.\nDodao je da ona kroz svoj naslov pokazuje da to nije bio nikakav incident, već međunarodni udruženi zločinački poduhvat protiv Srebrenice i njenog naroda.\n"Većinu tih stvari mi znamo, imali smo priliku da ih čujemo, vidimo, pročitamo negdje, ali o ovoj temi pisati, govoriti i raditi na njoj, afirmirati je i biti svjestan činjenice da je Srebrenica naše zajedničko iskustvo, je nevjerovatna korist za BiH. Ja sam zato zahvalan i Ćamilu i svim ljudima koji rade da se ovo ne zaboravi i da znamo svaki detalj o tome šta se događalo tokom agresije na BiH, posebno tokom genocida u Srebrenici", kazao je efendija Pitić.\nTagovi: Ćamil Duraković Goražde promocija\nTwitter / Ćamil Duraković dobio užasne prijetnje: "Dobro jutro, komšije"


Šansa - Blic Online\nPoplave u provinciji Šansi na severu Kine pogodile su više od 1,75 miliona ljudi, a preko 120.000 ljudi je evakuisano zbog obilnih padavina koje su izazvale neviđene poplave, saopštilo je lokalno odeljenje za vanredne situacije.\nAko tražite posao, budite u četvrtak, 20. maja 2021. od 10.00 – 16.00 časova na prvom virtuelnom Sajmu zapošljavanja koji organizuje Nacionalna služba za zapošljavanje (NSZ).\nPROMENITE ŽIVOT U 2021: Upišite ITAcademy po najnižoj ceni i stvorite svoju novu šansu za uspeh\nVerovatno se nikada do sada nismo toliko radovali što se bližimo kraju jedne kalendarske godine! Nije ni čudo, 2020. nam je donela mnogo problema i briga, pokvarila mnoge planove i potpuno promenila način života. Verujemo da ćete pokušati što pre da je zaboravite.\nDa li je Bosna i Hercegovina zrela da napokon dobije kandidatski status za ulazak u Evropsku uniju ili će to i dalje biti mrtvo slovo na papiru, tema je koja je ponovo otvorena nakon posete trojice članova Predsedništva Briselu.\nCvijanović: Propuštena prilika za kandidatski status za EU\nPredsednik Republike Srpske Željka Cvijanović rekla je da je BiH ove godine propustila odličnu šansu da dođe do kandidatskog statusa za članstvo u Evropskoj uniji, jer nije mogla da obezbedi ni najosnovniju stvar - formiranje vlasti nakon izbora.\nDRUGI ĆE STIĆI PRVI "EU propušta severnokorejsku šansu"\nDOBRO SE DOBRIM VRAĆA Beskućnik je spasao život psu kojeg je vlasnica izbacila iz stana i to mu je PROMENILO ŽIVOT\nBeskućnik iz Solt Lejk Sitija, u Juti, dobio je neočekivanu nagradu za ljubav prema životinjama i učinjeno dobro delo.\nSpecijalni izaslanik Ujedinjenih nacija za Siriju, Stafan da Mistura, rekao je da je "propuštena zlatna prilika", nakon što se dve nedelje mirovnih pregovora o Siriji u Ženevi završilo bez napretka.\nNova šansa za bijeljinsku Fabriku šećera u stečaju: Radnici se nadaju da će im Vijetnamci biti šefovi\nOva tehnologija će potpuno promeniti način na koji gledamo TV i video sadržaj\nTehnologija svetlećih dioda koje emituju svetlost od organskih komponenata (OLED) uskoro bi mogla da promeni način na koji ljudi koriste pametne telefone.\nDa li je IT sektor šansa za razvoj Srbije?\nNajviši državni zvaničnici poslednjih dana u nekoliko navrata su najavili veća ulaganja u razvoj IT sektora u Srbiji, prekvalifikaciju kadrova zainformacione tehnologije i povećanje kvota za upis studenata na tehnološke fakultete.\nKUP JE ŠANSA ZA SPAS Grahovac nezadovoljan polusezonom u Rapidu\nZa mene lično 2016. godina je bila uspešna, ali ne mogu da budem zadovoljan učinkom kluba, jer je 5. mesto loš učinak za klub poput Rapida, kaže 24-godišnji vezista.\nAMERIČKE DONACIJE RS – ŠANSA ILI IZMIŠLJOTINA Fantomski institut i virtuelne hiljade\nDa li su navodne donacije takozvanog Američkog finansijskog instituta Republici Srpskoj šansa ili izmišljotina?\nČović: Poseta Predsedništva BiH Srbiji nova šansa\nPredsedavajući Predsedništva Bosne i Hercegovine Dragan Čović izjavio je danas da posetu tri člana Predsedništva Beogradu treba iskoristiti "kao novu šansu i iskorak da se realno sagledaju problemi iz prošlosti".\nVatikan pozitivno reaguje na pobedu Ciprasa u Grčkoj\nZvanično glasilo Vatikana "Oservatore Romano" u komentaru u vezi izbora u Grčkoj, ocenilo je da je pobeda Aleksisa Ciprasa "šansa za Evropu".\nBošković: Poljoprivreda je šansa Srbije\nPoljoprivreda je šansa Srbije, a od sledeće godine, zahvaljujući tek usvojenom Zakonu o predžetvenom finansiranju, seljaci će moći da koriste useve kao bankarsku garanciju za novac koji će dobiti pre žetve, istakla je danas ministarka poljoprivrede Snežana Bogosavljević-Bošković tokom posete lučanskoj opštini.\nEvrozona: Poslednja šansa za Francusku da popravi budžet\nMinistri finansija evrozone odobrili su Francuskoj, Italiji i Belgiji dodatna tri meseca da "poprave" svoje budžete, upozorivši, međutim, da su sve opcije otvorene u slučaju da te države nastave sa prekomernom potrošnjom.\nRumunske firme nude posao Kikinđanima\nU kikindskim selima bliže granici sa Rumunijom objavljen je oglas da firme iz te zemlje traže radnike.


Uspeh Otokara u Italiji | Autobusi.NET\nObjavio: Sasa Datum: 13.05.2015 Kategorija: Proizvođači autobusa Objavite komentar\nTurski Otokar je isporučio jubilarni 150. autobus na italijansko tržište.\nTurska fabrika autobusa je preko italijanskog ovlašćenog dilera Mauri Bus System isporučila 150. autobus na to tržište. Jubilarni autobus je niskopodni model Kent C za gradski saobraćaj, dužine 12 metara, sa motorom Cummins ISB 6.7 snage 285 KS i automatskim menjačem Voith.\nU autobusu opremljenim klima uređajima i LED displejima ima mesta za ukupno 110 putnika. Jubilarno vozilo predstavlja deo isporuke od tri autobusa za STIE iz okoline Milana, kompaniju koja upravlja javnim prevozom u regionu Lombardije.\n(Foto Bustocoach.com, Saša Conić – Autobusi.NET)\ncummins italija jubilarni autobus Lombardija Milano otokar STIE turska\nTagged with: cummins italija jubilarni autobus Lombardija Milano otokar STIE turska\nPrevious: BG: Izmene režima saobraćaja linija JGP-a na delu od Autokomande do okretnice na Banjici\nNext: NS: Izmene režima saobraćaja za 16. i 17. mart


PORTAL KRUG - Kraljevčanka za Evropu (VIDEO)\nKraljevčanka za Evropu (VIDEO)\nPrevious Article Večeras «Osvajači», od sutra Vrnjački karneval\nNext Article Nije dovoljno tri dana za gosta\nOblast u kojoj će Srbija morati da uloži najviše napora za potpuno dostizanje evropskih standarda je oblast životne sredine i klimatskih promena, a tim koji priprema otvaranje Poglavlja 27 predvodi Biljana Filipović Đušić, pomoćnica ministra zaštite životne sredine\nKada je prošle jeseni Srbija, konačno, oformila Ministarstvo za zaštitu životne sredine, bio je to znak da je država konačno shvatila važnost te oblasti i, na neki način, rešila da ovaj resor “izvuče” iz drugog plana. Biljana Filipović Đušić, poreklom Kraljevčanka, koja je pomoćnik ministra zaštite životne sredine za međunarodnu saradnju i evropske integracije, smatra da je to dovoljan dokaz da je Srbija na pravi, ozbiljan način shvatila pripreme za otvaranje Poglavlja 27 – životna sredina i klimatske promene, jer je to tema koja zaista zahteva ozbiljnost čitavog društva. Jer, u procesu pristupanja Evropskoj uniji, najveći posao biće upravo Poglavlje 27. To je i oblast u kojoj će Srbija morati da uloži najviše napora za potpuno postizanje evropskih standarda.\n- Naš najveći problem je što su za to potrebna velika materijalna sredstva i obezbeđivanje stabilnog sistema finansiranja zaštite životne sredine. Ranijih godina, spajanja delatnosti Ministarstva zaštite životne sredine sa drugim resorima, bila su korak unazad. U dosadašnjim razgovorima i tehničkim konsultacijama našeg ministra Gorana Trivana na najvišem nivou, predstavnci Evropske komisije i evropski komesar za zaštitu životne sredine, ukazali su da je osnovno pitanje Poglavlja 27 – pitanje stabilnog finansiranja životne sredine, a uz njega i planiranje za budućnost. Sve što radimo u pripremi pregovaračke pozicije, koja je obimna i zahteva učešće svih resora, institucija, industrije, kompanija, nedovoljno je ukoliko nemamo adekvatnu saradnju sa Ministarstvom finansija. Saradnju imamo, ali taj nivo saradnje nije dovoljan, jer predstavnici tog ministarstva ranije gotovo da se nisu pojavljivali na sastancima sektorskih radnih grupa, pregovaračke grupe ili tima za pregovore, pokazujući na taj način da je životna sredina, kada su sredstva u pitanju, i dalje u drugom planu – iskrena je Filipović Đušić, koja dodaje da zato treba raditi na tome da se taj status poboljša, jer se prema iznosu sredstava opredeljenih iz republičkog budžeta za pojedine resore tačno može videti važnost tih resora.\nPogledajte emisiju portala Krug u kojoj je gost bila Biljana Filipović Đušić, pomoćnica ministra zaštite životne sredine za međunarodnu saradnju i evropske integracije\nRanije je postojao i Zeleni fond za zaštitu životnu sredine, a posle njegovog ukidanja Srbija nije uspela da napravi instituciju koja bi Zeleni fond zamenila.\n- Postoje sredstva koja se ubiraju kroz takse po modelu „zagađivač plaća“. Od njih za budžet Srbije „uberemo“ desetak milijardi dinara svake godine, a različitim modalitetima našem Ministarstvu bude preneta samo polovina tog iznosa koji možemo da koristimo u oblasti zaštite životne sredine, što automatski pokazuje da nešto očigledno nije kako treba – ističe pomoćnica ministra zaštite životne sredine, pojašnjavajući da bi taj namenski novac trebalo da koriste i lokalne samourpave i da on bude podrška u projektima u oblasti zaštite životne sredine, posebno za infrastrukturne projekte.\nPoglavlje 27 – životna sredina i klimatske promene sastoji se iz 10 oblasti koje obuhvataju horizontalno zakonodavstvo, zaštitu voda, otpad, zaštitu vazduha, hemikalije, klimatske promene, industrijsko zagađenje.\n- Tranzicioni periodi su naš najveći problem, ali i izazov, zbog specifičnih direktiva koje zahtevaju najveća ulaganja u infrastrukturne sisteme i direktiva koje se odnose na upravljanje otpadom, otpadnim vodama i na industrijsko zagađenje, jer sve to iziskuje najveća finansijska ulaganja. Bez podrške Ministarstva finansija i bez jasno planiranog budžeta u narednim godinama, mi nećemo moči da preračunamo tranzicione periode. To je tako bez obzira što je naša pregovaračka pozicija veoma dobro pripremljena, što su pregovarački tim podržali svi akteri u procesu: predstavnici sektorskih radnih grupa, institucija, nevladinog sektora, Stalne konferencije gradova i opština, koji su tako dali i svoj doprinos izradi ove pregovaračke pozicije. Ona trenutno ima 160 strana, a očekujemo da će se i dalje razvijati, da će broj strana biti veći i da će kvalitet tog dokumenta biti još bolji – ocenila je Biljana Filipović Đušić.\nPosle ovog razgovora za portal Krug, ona je u junu bila na čelu tima kada su, u Briselu, Srbija i Ministarstvo za zaštitu životne sredine predali neformalni nacrt pregovaračke pozicije Evropskoj komisiji. Predstavnici Pregovaračke grupe 27 su veoma zadovoljni napretkom Srbije u aktivnostima, posebno kvalitetom nacrta pregovaracke pozicije, zbog čega su istakli da Srbija moze da očekuje otvaranje Poglavlja 27 pocetkom 2019..godine, iako je plan bio tek kraj naredne godine.\n- Iskustva zemalja koje su pre nas ušle u EU pokazuju da, ako sada napravimo grešku, ako ne budemo na adekvatan način odredili finansijsku konstrukciju, plaćaćemo kazne, nećemo uspeti da se uskladimo sa zakonodavstvom EU – pojašnjava Biljana zašto je važno da dokument bude što precizniji.\nZakonski okvir u oblasti zaštite životne sredine treba da se prilagodi evropskom zakonodavstvu do kraja ove godine, ali postoji zabrinutost oko završetka specifične direktive koja se odnosi na upravljanje industrijskim emisijama.\n- Nju smo poslednju počeli da radimo. Na jednom ranijem velikom sastanku, uz podršku PKS, sa predstavnicima velikih industrijskih kompanija pokušali smo da im objasnimo da kvalitet samog dokumenta zavisi od kvaliteta njihovog odgovora na upitnike koji će biti dostavljeni kroz ovaj projekat. Industrija i energetski sektor su među najvećim zagađivačima, a one kompanije koje se ne budu uskladile sa evropskim propisima, mogu da očekuju jedino da budu zatvorene – pojašnjava Filipović Đušić.\nDa bi Srbija dostigla 15.milijardi investicija u životnu sredinu do 2041. godine – moraće sama da investira polovinu tih sredstava, dok ostatak može da bude obezbeđen iz fondova Evropske unije. Za taj posao potrebni su dugoročni i stabilan finansijski plan i funkcionalni Zeleni Fond, koji će to postati najkasnije 2019. godine.\n- Srbija mora da pokaže kako će da izfinansira svojih 50 procenata. Kada budemo imali te konkretne predloge, to će značiti da smo ozbiljno shvatili posao koji je pred nama. Tu su i problemi sa administrativnim kapacitetima, jer je poslednjih godina veliki odliv kadrova iz državne uprave, posebno iz našeg ministarstva, a naročito ljudi koji su se bavili evropskim integracijama. Moramo da nađemo način da ljude koji žele da se bave ovim poslom motivišemo da ostaju kod nas. Imamo primer dobre prakse u Hrvatskoj, koja je 10 godina pre ulaska u EU, svake godine školovala na različitim evropskim univerzitetima po 30 mladih različitih profesija, od onih koje se bave spoljno-političkim poslovima, zaštitom životne sredine... Dobijali su specijalizacije od po minimum godinu dana, sa obavezom da, kada se vrate, za državu rade taj posao. Kada je Hrvatska ušla u EU, oni su već imali 300 profesionalno, stručno i kadrovski opremljenih ljudi, koji su bili sposobni da preuzmu sve poslove koji su zemlju čekali između otvaranja poglavlja i pristupanja EU. I mi smo razmatrali takvu mogućnost, ali nažalost, naš Ustav ne dozvoljava da uslovljamo ljude sličnim ugovorima. Zato Ministarstvo za evropske integracije nalazi druge načine: stručne obuke ili bilo koju drugu vrstu usavršavanja koje bi moglo da nam pomogne da što kvalitetnije ispunimo obaveze koje su ispred nas – zaključuje Biljana Filipović Đušič, pomoćnik ministra zaštite životne sredine za međunarodnu saradnju i članica WISE ekspertske mreže. Ona je i član Biroa, rukovodećeg organa Evropske radne grupe za životnu sredinu i zdravlje i kopresedavajući Evropskog procesa životne sredine i zdravlja, kao prvi predstavnik Srbije na toj poziciji.\nOd 1992. godine, Biljana Filipović Đušić zaposlena je u Ministarstvu zaštite životne sredine sa desetogodišnjim iskustvom republičkog inspektora zaštite životne sredine. Funkciju rukovodioca Odeljenja za evropske integracije i međunarodnu saradnju obavlja od 2004. godine. Diplomirala je na Šumarskom fakultetu sa zvanjem inženjer pejzažne arhitekture, a na Arhitektonskom fakultetu na odseku za nauku o prostoru završila je master studije.


Airbnb i koronavirus: Mogućnost fleksibilnijih rezervacija | PC Press\nAirbnb i koronavirus: Mogućnost fleksibilnijih rezervacija\n11. mart 2020. Milan Živanović\nZbog epidemije koronavirusa koja, između ostalog, utiče i na turističku industriju, Airbnb je odlučio da izmeni sistem za rezervisanje smeštaja, a kako bi i stanodavcima i gostima omogućio da otkazuju rezervacije uz što manje gubitaka.\nNova pravila od juna\nNova pravila važe za period do 1. juna 2020. godina, a po njima oni gosti koji budu otkazivali rezervacije neće biti u obavezi da plate nadoknadu od 14%. Domaćini će i dalje biti u mogućnosti da sami postavljaju uslove otkazivanja rezervacija, a gostima se preporučuje da se pre rezervisanja informišu o tome koliko je neki stanodavac fleksibilan kada je otkazivanje u pitanju.\nNa Airbnb web-sajtu može da se pročita i da će oni gosti koji budu otkazivali svoje rezervacije, a zbog „posebnih uslova“ – što znači da ili dolaze iz područja koje je pogođeno epidemijom, ili su planirali da putuju u mesto koje je u međuvremenu počelo da beleži veliki broj zaraženih – moći da povrate sav novac koji su prethodno uplatili, a bez obzira na uslove o otkazivanju smeštaja.\nPročitajte i: Airbnb blokirao više od 50,000 rezervacija\nTagovi: Airbnb, koronavirus\n← Najunosnije kriptovalute u 2020. godini\nUber ponovo testira autonomna vozila →


Povodom Međunarodnog dana tolerancije, u periodu od 10. do 15. novembra, sproveli smo online anketu o toleranciji. Ovim istraživanjem želeli smo da čujemo mišljenje građana/ki o tome koliko smo tolerantni jedni premaPročitaj više…\nČetiri godine od osnivanja Centra „OKO“\nCentar za zaštitu ljudskih i manjinskih prava i vrednosti “OKO” osnovan je 19. oktobra 2015. godine. U prethodne četiri godine, posebna pažnja posvećena je podizanju nivoa svesti o nasilju u porodici, ekonomskomPročitaj više…\nVaspitno – edukativne radionice za romsku decu sa teritorije opštine Mladenovac realizuju se u okviru projekta „Kontinuirana podrška integraciji romske dece u predškolski i školski sistem“, koji drugu godinu zaredom podržava SekretarijatPročitaj više…\nCentar „OKO“ organizovao prvu u nizu radionica na temu „Ljudska prava – dečija prava“. Cilj održavanja radionica je upoznavanje sa osnovnim principima prava deteta sa posebnim osvrtom na primere iz prakse. RadionicuPročitaj više…\nCentar “OKO”, kao licencirana organizacija za pružanje usluge pomoć u kući odraslim i starijim osobama, građanima Mladenovca predstavio je ovu uslugu socijalne zaštite. Usluga je predstavljena u direktnom razgovoru sa njima iPročitaj više…\nZadovoljstvo korisnika usluge pomoć u kući je na prvom mestu naših ciljeva. Redovnim posetama korisnicima želimo da čujemo njihovo mišljenje o kvalitetu pružanja usluge. Uz lepu reč, pažnju i strpljenje trudimo sePročitaj više…\nCentar za zaštitu ljudskih i manjinskih prava i vrednosti „OKO“, uz finansijsku podršku kompanije „Bibli“, realizovao je u prethodna dva meseca projekat „Ekonomsko osnaživanje žena“ u okviru kojeg su organizovane radionice šivenjaPročitaj više…


"Magični doručak" za najmlađe - Bizlife.rs\n„Magični doručak“ za najmlađe\n09:52 Beograd, 12/05/2018\nU METRO HoReCa Centru je obeležena humanitarna akcija „Magični doručak“, projekat koji već više od decenije ukazuje na značaj integracije dece sa smetnjama u razvoju u širu društvenu zajednicu.\nAkcija, jedanaesta po redu, je trajala od 26. aprila do 10. maja, tokom koje su građani kupovinom posebnih paketića Vile Dobrile u METRO Cash & Carry objektima, ili uplatom cene paketića na humanitarni račun Banke hrane kod Credit Agricole banke Srbije, bili u prilici da pomognu najmlađima.\nOvog puta prikupljeno je 5 tona hrane i podeljeno 3.000 paketića deci sa smetnjama u razvoju u zemlji. Projekat su organizovali i podržali Credit Agricole banka Srbija, METRO Cash & Carry, Grad Beograd i Banka hrane.\n„Magičnom doručku“, koji je završen simboličnim takmičenjem i pripremom magičnog obroka, prisustvovali su predstavnici Grada Beograda, kompanija, medija i škole „Dragan Kovačević“, sa tradicionalnom maskotom ove humanitarne akcije, Vilom Dobrilom.\nZamenik gradonačelnika Andrija Mladenović je tom prilikom naglasio da je „ovo poruka da možemo kao društvo da pomognemo osobama kojima je ta pomoć najpotrebnija, a sa druge strane i da utičemo na našu decu da se zdravo hrane i žive u kvalitetnijoj sredini“.\nRadmila Ivetić, predsednica Banke hrane je istakla da će “ namirnice, nabavljene prema spisku koje su dostavile škole, biti podeljene u 12 škola koje imaju kuhinju, a paketići će biti uručeni učenicima iz ostalih 24 škola za decu sa smetnjama u razvoju.“\nNa ovaj način već skoro deceniju, kompanije i građani uz veliku podršku institucija, pomažu deci sa smetnjama u razvoju u školama širom Srbije. Tokom svih ovih godina projekat „Magični doručak“ obezbedio je oko 75 tona hrane, čime je pružena podrška prirodnoj porodici u unapređenju kvaliteta života maloletne dece u zemlji.\ncsr magicni dorucak


"Ne damo niški aerodrom": Da li je cilj Vlade da otera niskotarifne aviokompanije? - Ekonomija - Dnevni list Danas\nPočetna » Ekonomija » „Ne damo niški aerodrom“: Da li je cilj Vlade da otera niskotarifne aviokompanije?\n3Piše: Danas Online 05. decembra 2018. 13.44 Izmenjeno: 15.43\nFoto: Ne damo niški aerodrom\nKako navodi iz „Ne damo niški aerodrom“, izjava direktora Wizzair-a portalu Ex-Yu Avionation News o tome da Vlada Srbije „preuzima korake kojima štiti poslovanje Air Serbia i time stvara pritisak na sve druge prevoznike“, kao i da Wizzair „neće razvijati bazu u Beogradu zbog visokih naknada za aerodrom“ samo potvrđuju argumente koje je ta inicijativa iznela tokom protesta.\nNapominju da je Vlada Srbije u odnosu na niški aerodrom preduzimala aktivnosti koje potvrđuju da su izjave direktora Wizzaira tačne.\nTa tako navode da je kroz koncesiju aerodroma Nikola Tesla potpuno neopravdano pristala na uslov ograničavanja razvoja niškog aerodroma za potrebe zaštite poslovnog interesa aerodroma Nikola Tesla i, što je još problematičnije, privatnog kapitala kompanije Vanci airports. Takođe, oduzela je niški aerodrom od Grada Niša sa željom da zaustavi razvoj niškog aerodroma u interesu koncesionara aerodroma Nikola Tesla i Air Serbia u junu 2018. godine.\nU više navrata, dodaju, Vlada je koristeći institucionalne i partijske mehanizme pritiska, nelegitimno zahtevala povećanje aerodromskih taksi na aerodromu u Nišu i pre oduzimanja našeg aerodroma. Navode i daje koristeći i institucionalne i partijske mehanizme, uticala na kadrovska rešenja na aerodromu u Nišu ne vodeći računa o poslovnom interesu našeg aerodroma, već isključivo o potrebi da postavi poslušne kadrove.\nDosadašnji ishod ovakvog i sličnog ponašanja Vlade Srbije je gašenje dve niskotarifne linije iz Niša za Malme i Dizeldorf, kao i odustajanje Wizzaira od razvoja baze u Beogradu, zaključuje Inicijativa „Ne damo niški aerodrom“.\nOni su upitali Vladu da li je to njen cilj, i dodali da je Inicijativa „Ne damo niški aerodrom“ pokrenula pred srpskim pravosuđem postupke kojima želi da zaštiti interese građana ove zemlje i vrati niški aerodrom Gradu Nišu.\ninicijativa, konstantin veliki, ne damo niski aerodrom, Vlada SrbijeNiš\n05. decembra 2018. u 13.51\nPolako ali sigurno osvojeno je medijsko nebo Srbistana (Prva +O2 =Kopernikus =Telekom=SNS vlast) nema nezavnisne televizije nezavisnih novinara ,Kesicu trazi drugu tv mozda N1 ali oni nemaju nacionalnu frekvenciju polako ali sigurno medijski mrak.Sta ste ocekivali za aerodrUm isto nestaje sa mape ove napacene drzave\nočekivali smo kaže:\n05. decembra 2018. u 18.11\nda će kod loše plaćenih odbornika proraditi savest i da neće pokloniti aerodrom ministarstvu građevine, saobraćaja i infrastrukture uz poruku Mihajlovićki STOP NASILJU.\nmislim da je sad kasno za ovakav vid protestvovanja. nisam siguran ni da bi upalio ni „pariski scenario“ vučić bi izveo policiju brutalno pretukao demonstrante i obzirom da kontroliše sve medije to bi mu prošlo bez problema.


Peticija protiv oduzimanja dece porodici Trifunovic iz Valjeva - Peticije24.com\nSocijalna sluzba iz Valjeva zeli da porodici Trifunovic oduzme petoro dece i da ih u hraniteljske porodice,pod izgovorom da se ne vodi briga o njima i da nemaju higjenske uslove za zivot jer imaju vlagu u kuci.Otac prima minimalac i 8.000 dinara decjeg dodatka jer mu je drzava tako odredila.Majka nije zaposlena jer odgaja petoro dece. Ideja socijalne ustanove je da decu razdvoje i posalju ih u hraniteljske porodice koje ce za to primati po 34.000 dinara po detetu. Deca imaju svu potrebnu paznju i ljubav u svom domu kao i sve osnovne potrepstine. O tome svedoce brojne komsije ove porodice. Molim vas da svojim glasom omogucite ovim malisanima da ostanu sa svojim roditeljima,jer su tu najvoljeniji i najsigurniji.\nPogledajte sami na snimku i procenite da li ova deca izgledaju neuhranjeno,maltretirano,bez paznje ili na bilo koji nacin ugrozeno.\nMarica Kontaktirajte autora peticije\nPotpisivanjem, ovlašćujem Marica da preda moj potpis onima koji imaju moć odlučivanja po ovom pitanju.


Francuska ponudila pomoć Nišu oko uvođenja tramvajske linije - juGmedia\nFrancuska razvojna agencija pružiće podršku Nišu za izradu studije izvodljivosti, ne samo za laki šinski prevoz, odnosno za uvođenje tramvaja, već i za izradu studije izvodljivosti korišćenja zemljišta nakon izmeštanja železničke pruge, kazao je danas gradonačelnik Darko Bulatović nakon sastanka sa ambasadorom Francuske Žanom Lujom Falkonijem u Gradskoj kući.\nCeo projekat bi trebalo da bude završen u naredne tri godine.\n“Mi smo počeli sa pripremnim aktivnostima vezanim za samu studiju koja treba da da odgovore na sve izazove novog vremena. Za realizaciju projekta, kao što je izgradnja postrojenja za preradu otpadnih voda, jako je bitno učešće institucija koje imaju veliko iskustvo u toj oblasti, a Francuska razvojna agencija ga naravno ima. Tu je i Evropska investiciona banka, da pruži podršku pri izradi studije, kako u finansijsku, tako i u ekspertsku”, istakao je Bulatović.\nМаме, тате, ће зазвони па трамвајско звонце, у Ниш, на трамвај!!!


Kikindske izlaze sa danom zakašnjenja zbog finansijskih problema | Autonomija\nKikindske su, zbog neopravdene blokade, bile eliminisane iz svih konkursa: i iz opštinskih, i iz pokrajinskih i iz republičkih\nRedakcija nedeljnika Kikindske saopštila je danas da se ponovo nalazi u finansijskim problemima, zbog čega će list izaći sa danom zakašnjenja.\n“Kada smo u maju, nakon šest meseci blokade koju nam je nametnula Poreska uprava i dva i po meseca neizlaženja, ponovo počeli da štampamo Kikindske, bili smo svesni da nam je rok trajanja ograničen ukoliko nam neko ozbiljno ne pritekne u pomoć. Jednostavno, blokada zbog navodnog duga za porez na dobit nas je osakatila”, navodi se u saopštenju za javnost.\nDodaje se da su Kikindske, zbog te blokade, bile eliminisane iz svih konkursa: i iz opštinskih, i iz pokrajinskih i iz republičkih.\n“Jednostavno rečeno, uz svu opštu krizu i sve manje privrednika i preduzetnika u Kikindi koji bi ulagali u reklamiranje i oglašavanje, nas su skoro pa ugušili poreznici, bezobzirno insistirajući na plaćanju astronomskog poreza na dobit. Mi sada radimo za minimalni minimalac, ali zato imamo para u pretplati kod Poreske uprave za poreske obaveze, što jepotpuni paradoks”, piše u saopštenju.\nKikindske izlaze od 1998. godine a u vreme represivnog Zakona o informisanju pod Miloševićevim režimo, to su bile najkažnjavanie novine u Srbiji, a njihov glavni urednik Željko Bodrožić najkažnjavaniji novinar u državi.


Što više koristite Fejsbuk, to ste tužniji? - Kragujevac online - Sve o gradu na jednom mestu\nTrenutno se nalazite na strani: Slobodno vreme Magazin Tehnika Što više koristite Fejsbuk, to ste tužniji?\nFejsbuk je zamišljen kao mesto za povezivanje ljudi, ali se odavno priča o drugoj strani medalje i tome da je on još jedan zupčanik u sve glomaznijoj mašineriji otuđenja. Istraživački tim sa Univerziteta u Mičigenu veruje da je Fejsbuk i jedan od razloga za nesreću.\nPrema njihovom istraživanju, što češće češljate news feed, pregledate slike vaših prijatelja, ostavljate komentare ili lajkujete nešto na Fejsbuku, to su veće šanse da se osećate nesrećnim i nezadovoljnim sopstvenim životom.\nIako tačni razlozi za to još nisu ustanovljeni, naučnici smatraju da nije tačno da se ljudi više okreću društvenim mrežama kada su tužni, već da su društvene mreže ono što je dobrim delom zaslužno za takvo osećanje.\n"Zbog same prirode društvenih mreža, ljudi tamo najčešće izveštavaju o pozitivnim stvarima koje im se dešavaju u životu. Zato drugi korisnici mogu da steknu pogrešan utisak o tuđim životima i skloni su da poveruju da je njihov život lošiji u poređenju sa životima njihovih prijatelja, koji 'rade sve te divne stvari o kojima pišu'", kaže Oskar Ibara, psiholog sa Univerziteta Mičigen.\nOn kaže da odnosi između ljudi "uživo" imaju čitav niz pozitivnih efekata i da su istraživanja pokazala da oni koji su društveno povezaniji žive duže i žive srećnije od ostalih.\n"Nauka se ređe bavila 'onlajn' odnosima i njihovom uticaju na ljude, iako se svakog dana više od 500 miliona ljudi uloguje na Fejsbuk. Mi smo uradili brzo 14-dnevno istraživanje na 80 ljudi i stigli smo do zanimljivih rezultata", rekao je Ibara.\nOn je objasnio da su svi učesnici na početku uradili psihološke testove i ocenjivali svoj život, nivo zadovoljstva, samopouzdanja, depresije i drugih faktora.\nNakon toga, tokom dve nedelje u nasumičnim intervalima su odgovarali na pitanja o tome kako se osećaju, a ustanovljena je korelacija između opadanja zadovoljstva i boravka na Fejsbuku.\nNaravno, uzorak i trajanje istraživanja ne daju prostora za čvršće odgovore, ali sa ovog Univerziteta tvrde da su prvi pokazatelji jasni.


Država zbog „Beograda na vodi“ menja pravni sistem\nAleksandar Vučić sa investitorom iz Ujedinjenih Arapskih Emirata Mohammedom el Abarom\nUgovor o projektu „Beograd na vodi“, objavljen pre nekoliko dana nakon dugog odlaganja, daje stranim investitorima garancije koje nijedna država ne bi trebalo da pruža, konstatuje u razgovoru za Radio Slobodna Evropa Nemanja Nenadić, programski direktor organizacije Transparentnost Srbija.\n“Poput, recimo, obaveze da se nakon zaključenja ugovora neki zakoni koji su bitni za funkcionisanje ugovora promene. U redu je da se investitoru garantuje pravna sigurnost, dakle, da se neće menjati propisi koje je zatekao u momentu zaključenja ugovora, na neki način koji bi ugrozio njegove interese ili makar pravo da dobije odštetu u slučaju da se to desi. Ali, nije u redu da se država obavezuje da će zarad jednog ugovornog odnosa na neki način menjati svoj pravni sistem”, objašnjava Nenadić.\n“Takođe”, dodaje on, “veoma je problematična odredba koja govori o tome da Srbija garantuje da nije pokrenut nijedan postupak pred sudom, arbitražom ili drugim organom, niti da se očekuje pokretanje nekog postupka koji bi mogao da ospori punovažnost ili zakonitost ovog ugovora. Naime, postoje inicijative koje su podnete Ustavnom sudu, a u kojima se osporava krovni sporazum, međudržavni sporazum između Srbije i Ujedinjenih Arapskih Emirata (UAE). Taj krovni sporazum je bio pravni osvnov i za zaključenje ugovora o ovoj konkretnoj investiciji.”\nNa pitanje da li vidi osnovu za ocene da je međudržavni ugovor između Srbije i UAE neustavan, Nenadić odgovara:\n“Tome služi Ustavni sud, da tu stvar ispita. Sam konkretan sporazum može biti eventualno protivan Ustavu u nekim odredbama, pre svega oko te preuzete obaveze donošenja propisa, mada mi se čini da su i sami ugovarači svesni da ta odredba nije mogla da proizvede pravno dejstvo pa se i ne predviđaju nikakve konkretne akcije koje bi druga odgovorna strana mogla da preduzme da bi obezbedila izvršenje te obaveze.”\nUprkos kritikama iz stručnih krugova na račun Ugovora o zajedničkom ulaganju za projekat „Beograd na vodi“, iz vlasti i dalje tvrde da je ovaj projekat značajan za glavni grad Srbije. Premijer Aleksandar Vučić ide i korak dalje i ističe da nije čuo nijednu ozbiljnu primedbu od kako je ugovor objavljen, već samo “gluposti i besmislice”.\nPodsetimo, ugledni konsultant za strana ulaganja Milan Kovačević ranije je za RSE rekao da se iz priloženih dokumenata na sajtu Vlade Srbije vidi da je međudržavnim sporazumom prekršen Zakon o javno-privatnom partnerstvu.\nDa li će u slučaju pompezno najavljivanog projekta Srbija biti na ekonomskom gubitku? Nemanja Nenadić podseća da nije postojalo javno nadmetanje, što bi bio jedini ispravan način da se zaključi je li neki aranžman povoljan.\n“Da je kojim slučajem kod ovog pravnog posla bio sprovođen Zakon o javno-privatnim partnerstvima, koji Republika Srbija ima od 2011. godine, postojala bi obaveza da se sprovede analiza koja bi pokazala koji je oblik aranžmana najpovoljniji. Ona bi nam dala odgovor, makar u određenoj meri, kolika bi bila dobit od alternativnih rešenja. Recimo, kolika bi bila dobit kada bi Srbija zemljište prodala ili data u zakup za više investitora – na primer, podelila na sto parcela. Kada bismo imali jedan takav podatak, onda bismo mogli da ga poredimo sa udelom Srbije u budućoj zaradi preduzeća ‘Beograd na vodi’. Tako bismo, makar retroaktivno, mogli da zaključimo da li je ovaj posao bio koristan ili ne. Ta analiza, ako je uopšte i rađena, nije objavljena.”\nI na samo objavljivanje ugovora javnost je čekala od aprila, kada su Vlada Srbije i njena firma „Beograd na vodi d.o.o.“ i arapske kompanije „Belgrade waterfront“ i „Al Maabar International Investment LLC“ parafirale sporazum.\nTransparentnost Srbija je, podseća naš sagovornik, kontinuirano insistirala na obezbeđivanju javnosti uvid u sadržaj ugovora. Predstavnici vlasti su u više navrata pravdali neobjavljivanje dokumenata različitim proceduralnim razlozima.\nSada kada je ugovor konačno dostupan javnosti pokazuje se da su svi ti razlozi bili samo izgovor, objašnjava Nenadić.\n“Ni Komisija za zaštitu konkurencije, ni Komisija za kontrolu državne pomoći nisu mogle da menjaju sadržaj ugovora i naravno da njihovo odobrenje u smislu zakona o kojima se oni staraju nije imalo nikakve veze sa pitanjem javnosti ugovora. Takođe, takve veze nisu imali ni drugi elementi koji su bili bitni za pravnosnažnost ugovora. Dakle, pravnosnažnost nije bila uslov za objavljivanje. Objavljivanje je zavisilo isključivo od volje ugovornih strana. Ovde imamo situaciju da se ta volja pojavila kada je ugovor stupio na snagu, onda kada je počeo da stvara prava i obaveze. Bilo bi bolje da se to dogodilo ranije, u doba kada su zainteresovani mogli da ukažu na problematične tačke, jer se ispostavilo da ih ima”, zaključuje Nenadić.\nMilan Kovačević: Ugovor o Beogradu na vodi što pre raskinuti


Nagrade “BIG SEE” za dva projekta iz programa “Kreativna Crna Gora” | Kodex.ME\n10. 09. 2019 - 14:10 Autor: Kodex\nRiječ je o projektima “Solarna klupa” autorke Marije Bojović i “Pasara Wooden Boat” radionice “Plaforma”, odnosno autora Vitomira Vukovića. Oba projekta nagrađena su u kategoriji “BIG SEE Wood”, saopšteno je iz Ministarstva kulture.\nPomenute nagrade ujedno su, naglašavaju, i veliko priznanje programu “Kreativna Crna Gora”, u okviru kojeg je Ministarstvo kulture podržalo 11 mladih crnogorskih autora, u nastojanju da ideje umjetnika budu predstavljene domaćem i širem tržištu.\nPodsjetimo, autorka Marija Bojović predstavila je prvu crnogorsku solarnu klupu - proizvod koji je već našao put do tržišta, te je dio mobilijara na više lokacija u Crnoj Gori. Sa druge strane, radionica “Plaforma”, koja se bavi proizvodnjom tradicionalnih barki, ne samo da je podržana kao kreativna ideja, već i kao projekat iz sfere nematerijalne baštine Crne Gore.\nU okviru programa “Kreativna Crna Gora” uskoro slijedi raspisivanje i drugog konkursa, uz još veći budžet koji će biti opredijeljen autorima ideja iz oblasti kreativnih industrija.\nZa priznanja “BIG SEE” svake godine konkurišu projekti iz 19 država jugoistočne Evrope, i to iz različitih oblasti dizajna.


Agencija za ocenu kreditnog rejtinga Standard and Poor's zadržala je ocenu kreditnog rejtinga Republike Srbije na nivou BB-, uz pozitivne izglede za unapređenje kreditnog rejtinga.\nStandard and Poor's prognozira prosečan fiskalni deficit na nivou od oko 1,9% za period 2017-2020. godine, s tim da će strukturna poboljšanja zahtevati dublje reforme javnog sektora i dalje restrukturiranje javnih preduzeća.\nPotvrda ocene kreditnog rejtinga Republike Srbije od strane agencije Standard and Poor's, odraz je procene da će Vlada Republike Srbije nastaviti sa sprovođenjem programa fiskalnih i strukturnih reformi, a unapređenje kreditnog rejtinga će biti moguće ukoliko se nastavi uspešna primena fiskalne konsolidacije.\nAgencija Standard and Poor's smatra da uspešno završene revizije aranžmana sa Međunarodnim monetarnim fondom doprinose očuvanju poverenja investitora u Republiku Srbiju. Takođe, uočava se i pozitivan trend u spoljnoj trgovini. Agencija procenjuje da će deficit tekućeg računa platnog bilansa, koji je u periodu od 2011. do 2014. godine u proseku iznosio 8,3% BDP, biti u proseku na nivou od 4% u periodu od 2017. do 2020. godine, čemu će najviše doprineti postojeća strana ulaganja u proizvođačke delatnosti, kao i poboljšanje konkurentnosti u proizvođačkom sektoru i sektoru usluga.


Otkup proizvoda - Programi: Program ѕa knjigovodstvo i računovodstvo - Infosys, Užice\nOTKUP – Otkup proizvoda\nProgramski segment Otkup prvenstveno je namenjen otkupu proizvoda od poljoprivrednika (i\_ili otkupljivača) i sadrži segmente namenjene za obračun vrednosti otkupljenih proizvoda i odgovarajuće knjiženje u robno i finansijsko. Cenovnik proizvoda može se definisati u zavisnosti od datuma, otkupnog mesta, klase i smene u kojoj se vrši otkup.\n- ŠIFARNIK KOMITENATA\nUnose se podaci o komitentima između ostalog i da li komitent ima pravo na PDV i kom otkupnom mestu pripada (da bi program pri obračunu pravio zaduženje sa ili bez PDV-a)\n-ŠIFARNIK OTKUPNIH MESTA\n-ŠIFARNIK ARTIKALA (\tI\_ILI AMBALAŽE)\nUnose se podaci o primljenoj količini i vrsti proizvoda, datum otkupa i odgovarajući komitent (najčešće poljoprivrednik ili otkupljivač).\nUnos prijema može se vršiti kroz masku ili tabelarni pregled (veoma brz i praktičan nacin unosa namenjen unosu direktno na otkupnom mestu).\nCenu sam program pronalazi iz cenovnika koji je na određen način definisan.\nPored knjizenja u robno i finansijsko (koje nisu obavezne opcije) moguća je i štampa otkupnih listova koja sadrži neophodne elemente koje zakon predviđa (može da sadrži i vraćenu i izdatu ambalažu).\nNakon promene cenovnika (ili iz bilo kog drugog razloga) moguća je ponovna serijska obrada prijema koja će da ponovo preračuna i koriguje vrednost zaduženja (i u robnom i u finansijskom).\nAko određeni proizvodi zahtevaju ambalažu - moguće je unositi i pratiti i zaduženje ambalže (korisnik u tom slučaju unosi i izdatu i vraćenu ambalažu da bi imao tačan uvid u to koliko mu je određene ambalaže kod nekog komitenta). Kako određeni artikal uglavnom prati određena ambalaža, moguće je to definisati i tada pri otkupu pored artikla (gde se unosi otkupljena količina), program sam ponudi i odgovarajuću ambalažu tako da korisnik samo unese i brojno stanje ambalaže. Pri definisanju ambalaže moguće je i naznačiti težinu ambalaže koja olakšava prijem, jer ako se unese bruto težina (težina proizvoda + težina ambalaže) i broj ambalaže, program sam računa neto i tom količinom zadužuje komitenta.\nTakođe, ako se unese ukupna težina otkupa i kaže npr. prva klasa 50% , druga 20% i treća 30%, program preračuna koje su to količine po klasama i na odgovarajući način zaduži (i po klasama i po odgovarajućim cenama).\n3. PREGLEDI - IZVEŠTAJI\nProgram omogućava preglede otkupljenih količina proizvoda (npr. ukupne količine, po otkupnom mestu, komitentu i sl.) , preglede po vrednostima i sl.\nAko je program povezan sa robnim i finansijskim knjigovodstvom, moguće je dobiti i pregled datih akontacija komitentima ili odnos zaduženja i isplata i sl.\nKako su to najčešće sezonski proizvodi, na kraju sezone moguće je dobiti i odštampati priznanicu sa svim odgovarajućim elemetima koje zakon predviđa (ukupna količina, cene, pdv, ukupna vrednost i vrednost akontacija).


Radončić ne ide na sastanak s Inzkom, optužio Izetbegovića za krizu u BiH | Dnevnik.ba\nRadončić ne ide na sastanak s Inzkom, optužio Izetbegovića za krizu u BiH\nnepostojeća parlamentarna većina\nPredsjednik Saveza za bolju budućnost (SBB) Bosne i Hercegovine Fahrudin Radončić ponovio je danas da neće sudjelovati na sastanku političkih lidera koji je visoki predstavnik u BiH Valentin Inzko najavio za 8. prosinca.\nU priopćenju SBB-a, Radončić objašnjava da je takav stav zauzeo jer je predsjednik Stranke demokratske akcije (SDA) Bakir Izetbegović, još u prosincu prošle godine, a nakon toga i u ožujku ove godine, tražio od SBB-a da napusti vladajuću koaliciju.\nIstaknuo je da je SBB redovno pozivao na sazivanje nove parlamentarne većine te naglašavao da nije problem da SBB napusti jednu ministarsku poziciju u Vijeću ministara BiH, četiri ministarske pozicije u Vladi Federacije BiH, te preostale pozicije u tri županije, jer u ostalih sedam županija SBB nije u vlasti.\n- Sve ove pozicije su na raspolaganju koaliciji SDA - Hrvatska demokartska zajednica (HDZ) BiH, odnosno Savezu za promjene - naglasio je Radončić u priopćenju, pozivajući Izetbegovića da oformi novu parlamentarnu većinu.\nU SBB-u smatraju da nema potrebe da Radončić sudjeluje na sastancima "nepostojeće vladajuće koalicije na nivou BiH i za sve već nastale posljedice politički drži odgovornim isključivo Izetbegovića", navode u priopćenju iz SBB-a.\nIzetbegović od Cormack i Wigermarka tražio podršku za nepoštivanje Ustavnoga suda BiH\nCarstvo, to smo mi!\nIZETBEGOVIĆ PORUČIO MERKEL: Erdoganov posjet BiH ne treba vam biti sporan


Srbija - Poskupeli gorivo, duvan, alkoholna pića i kafa - Vesti iz Kragujevca i Šumadije - Pressek.rs\nSrbija Četvrtak, 2. jul 2020.\nNove, veće akcize na naftne derivate, alkoholna pića, kafu, duvan i duvanske proizvode počele su da važe od 1. jula. Da podsetimo, primena novih akciza trebalo je da počne 1. februara, ali je odložena za 1. jul.\nTako će akcize na benzin biti 57,10 dinara po litru, evrodizel 58,72 dinara, dok će akcize na tečni naftni gas biti 44,59 dinara po kilogramu. Za biogorivo i biotečnosti akcize će biti 57,37 dinara, a za ostale derivate nafte 68,45 dinara po kilogramu.\n- Akcize na gorivo veće su za otprilike dinar po litru, a tržište će pokazati da li će i koliko svaka od naftnih kompanija povećati cenu, kaže generalni sekretar Udruženja naftnih kompanija Tomislav Mićović.\n· Sreda, 1. jul 2020. Kraljevo: U protekla dva dana 30 novoobolelih\n· Četvrtak, 2. jul 2020. APR pribavlja dokumenta za upis u Registar ponuđača


Krčmarević zadovoljan žrebom : Nadlanu.com\nKrčmarević zadovoljan žrebom\nObjavljeno 12. sep 2008. / 00:00:00\nBEOGRAD, 12. septembra 2008. (Beta) - Selektor mlade fudbalske reprezentacije Srbije Slobodan Krčmarević rekao je u petak da je zadovoljan žrebom za baraž za Evropsko prvenstvo 2009, u kojem je srpski tim za protivnika dobio selekciju Danske.\n"Mogli smo da prođemo gore, ali možda i bolje. U principu sam zadovoljan. Dobra stvar je što ćemo revanš utakmicu igrati na svom terenu", rekao je agenciji Beta Krčmarević, koji je prisustovao žrebu u Malmeu.\nKrčmarević je dodao da veruje u odlazak na Evropsko prvenstvo, ali da će to zavisiti i od toga koje će igrače imati na raspolaganju. "Po prirodi sam optimista i verujem da možemo da se kvalifikujemo na Evropsko prvenstvo. Ipak, tek kad budem znao da li ćemo nastupiti u najjačem sastavu, moći ću da kažem nešto više", zaključio je Krčmarević.\nPrve utakmice igraju se 11. i 12. oktobra, dok su revanš mečevi 14. i 15. oktobra.


British American Tobacco kupio skoro 40 posto dionica Fabrike duhana Sarajevo.Završena je prodaja 39,9 posto dionica Vlade FBiH u FDS-u, a kupac je British American Tobacco, za 42 miliona KM.\nUdruženje dioničara nezadovoljno je ovom transakcijom.\n"To je izuzetno niska cijena za sve ono što kupac dobija", rekao je predsjednik Udruženja dioničara Dividenda Halil Čengić nakon informacije da je 39,9 posto dionica Vlade FBiH u FDS-u prodato kompaniji British American Tobacco.\n"To je rezultat dogovora premijera Fadila Novalića i jedne grupe koja će za naknadu dobiti na jeftino sve što nije planski biznis u paketu prodaje FDS-a", kazao je Čengić za Klix.ba.\nOn je dodao da je prodaji na ruku išao i premijer Novalić izjavom da ono što on prodaje "ne vrijedi ama baš ništa", uključujući Fabriku duhana Sarajevo i Sarajevo-osiguranje.\n"U cijelom se slučaju treba gledati odluka prodavca, a nipošto odluka kupca koji je znao koliko Fabrika duhana Sarajevo vrijedi. Može se reći da je FDS izašla na dvije trećine cijene koja se može vrlo lako dokazati. Vlada upravo sada priprema prodaju Sarajevo-osiguranja prema istom šablonu", zaključio je Čengić.


Jakič: Priču o državljanstvu ostaviti parlamentu - CdM\nJakič: Priču o državljanstvu ostaviti parlamentu\nDanašnji snimci ne ohrabruju, poručuje za TVCG bivši ministar odbrane Slovenije i nekadašnji poslanik Evropskog parlamenta Roman Jakič. Vladu poziva da probleme riješi u institucijama, a da priču o crnogorskom državljanstvu ostavi parlamentu.\nNamjera Vlade da spusti kriterijume za dobijanje crnogorskog državljanstva, a time i biračkog prava zasad nepoznatom broju ljudi koji žive u Crnoj Gori, a porijeklom su iz zemalja regiona, za nekadašnjeg poslanika u Evropskom parlamentu, Romana Jakiča, neobična je. Objašnjava i zašto.\n“Nije mi bilo čudno da glasaju stranci koji su u Crnu Goru došli da rade i žive i imaju privremeno boravište, nego mi je više bilo neobično da državljani Crne Gore koji su na privremenom radu u inostranstvu više neće imati mogućnost glasanja. Zato ako vi jednom podijelite državljanstvo ljudima uz to idu i prava i dužnosti i jedno od tih prava i dužnosti su i glasanje”, kazao je Jakič.\nJoš neobičnije mu je, kaže, što tako bitan dokument kroz Odluku, treba da, kada prođe sve procedure, razmatra Vlada, a ne Skupština.\n“Ja mislim da Vlada koja ima većinu u parlamentu nema se čega bojati da takvu diskusiju otvori u parlamentu i da se tamo pokažu svi plusevi i minusi takve odluke”, poručio je on.\nJakič, koji je i bivši ministar odbrane Slovenije, kaže i da zabrinjavaju slike sa crnogorskih ulica od danas…. Jasno je, ističe, da su ponovo počeli problemi u Crnoj Gori.\nZato Vlada mora naći rješenje koje će zadovoljiti sve građane, poručuje Jakič, koji tvrdi i da vlast dodatno mora biti na oprezu jer Evropska unija Crnu Goru i dalje doživljava kao državu koja je najdalje odmakla na evropskom putu.\n“Zabrinjava porast govora mržnje, na neki način taj revizionizam koji je permanentan u politici, zabrinjava porast nacionalizma, zabrinjavaju sva dešavanja pa i današnja, ali to ne sprječava volju evropskih institucija da Crnu Goru ne bi poduprli u svim tim njihovim težnjama prema EU”, poručio je Jakič.\nAli takve signale, po uzoru na prethodnu, aktuelna Vlada mora češće i mnogo jasnije slati, poručuje Jakič, koji upozorava i da bi pasivnost, ali i brojne izjave zvaničnika, poput one ministra pravde Vladimira Leposavića – bez sumnje mogle usporiti put Crne Gore ka Evropskoj uniji.\nTagsCrna Gora državljanstvo Evropska unija EU Roman Jakič skupština\nVrijeme kada je Bog od nas okrenuo glavu


Oštra Luka - Snimka koja je nasmijala regiju: Pogledajte kako Sarajlija izbjegava kaznu za nenošenje maske\nMuškarca je snimila ekipa televizije NOVA BH u sklopu priloga o obaveznom nošenju maski na otvorenom u tom gradu. "Visoka novčana kazna razlog je zašto građani, oni koji ne nose maske, na razne načine pokušavaju izbjeći sankcije. Ovako to radi ovaj građanin Sarajeva", govori reporter dok snimka prikazuje muškarca bez maske kako počinje trčati kad ugleda policiju pa zatim, nekoliko metara dalje, stavlja masku i nastavlja usporeno hodati (muškarca možete vidjeti od 1:33 minuta).\nNaime, u Sarajevu je obvezno nošenje maski na otvorenom za sve osim za one koji trče, bicikliraju, voze motore, električne romobile... Maske ne moraju nositi ni sportaši koji sudjeluju na utakmicama, treninzima ili nekim drugim sportskim aktivnostima.\n"Kralj", "Sje*o sistem, za ovo mu ide orden", "Snalažljiv čovjek", "Autohtoni Balkanac", samo su neki od komentara.\n"Propisno nošenje zaštitnih maski preko usta i nosa je obvezno u zatvorenom i na otvorenom prostoru za sve osim sportaša na utakmicama, treninzima i sportskim aktivnostima, vozača na biciklu, električnom romobilu i motociklu", priopćili su prošlog tjedna iz kriznog stožera Sarajeva.\nNalazite se ovdje: NaslovnicaVijestiRegionalne VijestiSnimka koja je nasmijala regiju: Pogledajte kako Sarajlija izbjegava kaznu za nenošenje maske


Podržite borbu za unapređenje procedura sprovođenja indukovanih pobačaja u Srbiji #pomozi i #doniraj\nBeogradski centar za ljudska prava preduzima niz aktivnosti radi unapređenja procedura sprovođenja indukovanih pobačaja u Srbiji. Pred organima vlasti Republike Srbije strateški zastupamo građanku Milicu Filipović iz Šapca koja je imala snage da javno podeli svoje vrlo traumatično iskustvo o nehumanom tretmanu kojem je bila izložena tokom sprovođenja procedure indukovanog pobačaja u GAK „Narodni front“ prošle godine.\nNa žalost, Miličina priča nije usamljeni, izlovani slučaj. Značajan broj žena je putem društvenih mreža potvrdio da su bile izložene sličnom postupanju u ginekološko-akušerskim klinikama širom Srbije ili da su bile očevici ovakvih postupanja prema drugim pacijentkinjama. Iz njihovih iskustava, ali i iz razgovora sa zdravstvenim radnicima koji su upućeni u način na koji se pomenuta intervencija sprovodi, uglavnom na većim klinikama u Srbiji, nesumnjivo proizlazi potreba da se neodložno preduzmu sve mere i aktivnosti kako bi se procedure indukovanih pobačaja upodobile sa opšte prihvaćenim stručnim standardima i etičkim principima.\nPokretanje i sprovođenje pravnih mehanizama ovim povodom podrazumeva značajne troškove. Poseban izazov predstavlja pronalaženje veštaka lekara specijaliste ginekologije koji će za potrebe postupaka obaviti nezavisno i objektivo veštačenje na osnovu raspoložive medicinske dokumetacije koja je pribavljena iz GAK „Nardoni front“.\nZato nam je potrebna vaša pomoć!\nPodržite našu borbu novčanim donacijama sa ciljem da se za sve građanke Srbije unaprede procedure sprovođenja indukovanog pobačaja u akreditovanim zdravstvenim ustanovama. Možemo da utičemo na to da se slučaj poput Miličinog više nikada ne ponovi.\n- Za uplate iz Srbije (samo u dinarima) -\n- Za uplate iz inostranstva (samo devizne uplate) -\nPayPal – za detalje postupka uplate iz inostranstva kliknite ovde.\nRepublika Srbija aktivirala mehanizam privremene zaštite za izbegle iz Ukrajine\nBeogradski centar za ljudska prava pozdravlja donošenje Odluke o pružanju privremene zaštite u Republici Srbiji raseljenim licima koja dolaze iz Ukrajine smatrajući da je aktiviranje mehanizma privremene zaštite u interesu izbeglica koje međunarodnu zaštitu zatraže u našoj državi. Vlada Republike Srbije po prvi put je upotrebila ovaj pravni mehanizam koji je predviđen Zakonom o azilu i privremenoj zaštiti. Privremena zaštita traje godinu dana od dana stupanja na snagu ove odluke odnosno od 18. marta 2022. godine. Bez obzira na to osoba kojoj je odobrena privremena zaštita ima pravo da podnese zahtev za azil.\nOdluka se odnosi na državljane Ukrajine i članove njihovih porodica koji su boravili u Ukrajini, tražioce azila, lica bez državljanstva i strane državljane kojima je u Ukrajini odobren azil ili istovetna nacionalna zaštita i članove njihovih porodica koji su u Ukrajini imali odobren boravak, kao i na strane državljane koji su u Ukrajini imali odobreno važeće stalno nastanjenje ili privremeni boravak a koji se ne mogu vratiti u svoju zemlju. Prema ovoj odluci privremena zaštita primenjivaće se i na državljane Ukrajine i članove njihove porodice koji su u Srbiji zakonito boravili u vreme donošenja odluke a kojima je pravo na boravak isteklo pre ukidanja odluke o privremenoj zaštiti.\nPrava lica kojima se odobrava ova zaštita bliže su propisana članom 76. Zakona o azilu i privremenoj zaštiti i obuhvataju pravo na boravak, ličnu ispravu, pravo na obrazovanje, pristup tržištu rada i zdravstvenoj zaštiti u skladu sa propisima koji regulišu prava stranaca. Ministarstvo unutrašnjih poslova Srbije zaduženo je za registraciju osoba kojima je odobrena privremena zaštita i za svaku osobu posebno donosi odluku o odobrenju.\nPodsećamo da je na nivou Evropske unije 4. marta 2022. godine zbog masovnog priliva raseljenih ljudi iz Ukrajine doneta odluka o uvođenju privremene zaštite koja im omogućava odgovarajući nivo zaštite kroz usklađenost prava širom EU. Privremena zaštita u EU takođe traje godinu dana, ali se na predlog Evropskog Saveta može produžiti. Kako se navodi u Odluci Evropskog Saveta, kao posledica invazije koje su ruske oružane snage 24. februara 2022. godine pokrenule na Ukrajinu, veliki deo teritorije te zemlje je područije oružanog sukoba iz kojeg je hiljade ljudi pobeglo i još uvek beži. Procenjuje se da će se EU potencijalno suočiti sa dolaskom, između 2,5 i 6,5 miliona ljudi, a očekuje se da će između 1,2 i 3,2 miliona ljudi tražiti međunarodnu zaštitu. Podsećamo i da je od zemalja regiona i Crna Gora takođe donela odluku o odobravanju privremene zaštite za izbeglice iz Ukrajine.\nBeogradski centar za ljudska prava kao partner UNHCR-a od 2012. godine pruža besplatnu pravnu pomoć svim izbeglicama i tražiocima azila u Srbiji, među kojima su i ljudi iz Ukrajine. Više informacija dostupno je na našem sajtu, kao i na video vodiču za tražioce azila u Srbiji na ukrajinskom i ruskom jeziku.\n Cela odluka dostupna na: https://eur-lex.europa.eu/legal-content/EN/TXT/PDF/?uri=OJ:L:2022:071:FULL&from=HR.\n Direktiva Saveta od 20. jula 2001. godine o minimalnim standardima za davanje privremene zaštite u slučaju masovnog priliva raseljenih lica i o merama koje promovišu ravnotežu napora između država članica u prijemu tih lica i posledica toga dostupno na: https://eur-lex.europa.eu/legal-content/EN/TXT/PDF/?uri=CELEX:32001L0055&from=HR.


Sutra igra "Mega" - Ozon Media\nSremska Mitrovica – Košarkaši Mega Bemaxa u subotu, 10. januara od 19 časova dočekuju FMP u Sremskoj Mitrovici u okviru 20. kola ABA lige.\nIzabranici Dejana Milojevića će u meču protiv ekipe iz Železnika pokušati da dođu do pobede i tako dodatno poprave plasman na tabeli. Trener Mega Bemaxa na ovom meču zbog povreda neće moći da računa na Kostju Mušidija, Stefana Fundića, Miloša Koprivicu, Mihaila Jovičića i Nikolu Miškovića.\nMega Bemax i FMP su se do sada sastali tri puta u ABA ligi, a Mega je slavila jednom. U poslednjem susretu u okviru 9. kola ABA lige ove sezone, FMP je slavio u Železniku sa 96:88. Ove sezone u ABA ligi Mega Bemax ima 6 trijumfa iz 19 kola dok FMP ima 3 pobede više.\nKarte za meč su uveliko u prodaju po ceni od 200 dinara za tribine i 500 za VIP mesta i mogu se kupiti u kafiću „Pinki“ u okviru hale u Sremskoj Mitrovici u periodu od 8 do 22 časova, kao i na blagajni na dan utakmice od 17 časova.\nFoto: Mega Bemax/Ivica Veselinov“\nSastanak komunalnih preduzeća sa područja Srema\nPredstava „U agoniji“ na sceni mitrovačkog pozorišta


Projekat iz Srbije nagrađen sa 20.000 evra na konkursu Lafarža | Glas javnosti\npetak 14. januar 2011.\nPočetna > Ekonomija > Projekat iz Srbije nagrađen sa 20.000 evra na konkursu Lafarža\nProjekat iz Srbije nagrađen sa 20.000 evra na konkursu Lafarža\nBEOGRAD - Projekat "Panelni sistem gradnje sa neprekidnom internom izolacijom" prepoloviće ukupne troškove izgradnje objekata, a gradnja po sistemu "ključ u ruke" sa svim troškovima i taksama neće prelaziti 550 evra po kvadratnom metru, izjavio je danas autor tog inovacionog projekta Jovan Nikolić.\nNikolić, vlasnik beogradskog preduzeća "Kvatro konstrakšn", je za ovaj projekat dobio jednu od prve tri nagrade na konkursu "Lafarž" grupe za najbolju evropsku inovaciju u 2010. godini u oblasti održive gradnje. Kako je rekao, reč je o gradnji stanova koji su seizmički izuzetno jaki.\nNikolić je na konferenciji za novinare u Privrednoj komori Srbije (PKS) istakao da je realno da primena ove tehnologije gradnje u Srbiji, po sistemu kakav još ne postoji u svetu, uz podršku "Lafarža" počne krajem godine, ističući da "nema šanse da zemljotres ili uragan oštete objekat", a da je "svaki zid noseći i funkcioniše kao pojedinačno termički grejno telo".\nPrema njegovim rečima, suština projekta je ušteda na vremenu izgradnje, uz energetsku efikasnost od 80 odsto i moguć povraćaj investicija već posle dva meseca.\nNa konkursu je bilo prijavljeno više od 1.000 projekata, a među 104 koja su odabrana iz cele Evrope, 10 je bilo iz Srbije. U finale su ušla još dva projekta iz Srbije - "Oblikovani betonski blok" preduzeća "Hemi Eko" i "Objekat od specijalnih prefabrikovanih ferocementnih elemenata" preduzeća "Milinković kompani".\nVlasnik preduzeća "Hemi Eko" Srećko Stefanović objasnio je da projekat "Oblikovani betonski blok" zadovoljava ekološke standarde, a da je blok napravljen tako da u sredini ima otvor, kroz koji se mogu provlačiti sve moguće instalacije, bez sečenja zidova i stvaranja šuta.\nVlasnik preduzeća "Milinković kompani" Milenko Milinkovcić precizirao je da se po sistemu gradnje iz njegovog projekta već završava komercijalni objekat, školska sportska sala u Boljevcima, kao i da je u planu izgradnja još dve sportske sale u Surčinu.\nObrazlažući efikasnost tog sistema gradnje, Milinković je kazao da, ukoliko prosečan objekat godišnje troši 200 kilovat sati energije, hala u Boljevcima će trošiti 30, dok je evropski prosek oko 100 kilovat sati godišnje.\nMenadžer "Lafarž" Beočinske fabrike cementa (BFC) Rade Bučevac istakao je da se, od ukupnog ulaganja te kompanije u istraživanje, oko 50 odsto izdvaja na oblast održivog razvoja, odnosno smanjenje potrošnje i emisije štetnih gasova.\nPrema njegovim rečima, "Lafarž" grupa će nastaviti da ulaže u inovacije koje donose manje troškove u proizvodnji, ističući da će inovativna preduzeća imati podršku za kreiranje plana razvoja svog projekta, kao i mogućnost zasnivanja partnerstva.\nIstičući da nagrada od 20.000 evra jednom i plasman u finale za još dva srpska preduzeća, predstavlja veliki uspeh na svojevrsnom evropskom šampionatu kada je visokogradnja u pitanju, potpredsednica PKS Vidosava Džagić je naglasila da je potrebno pomoći inovativnim kompanijama u tržišnoj valorizaciji njihovih ideja.\nOna je rekla da će PKS kroz specijalizovane seminare nastaviti da pomaže implementaciju novih tehnologija u rad preduzeća.\nkonkurs Lafarž grupe\npreduzeće Kvatro konstrakšn\nUgovor o izgradnji telekomunikacione infrastrukture na prugama\nNajbolje je živeti u Beogradu\nInvestirori beže od Srbije zbog korupcije\nPoskupelo i Somboledovo mleko


Zlatibor - Turistička ponuda Zlatibora predstavljena na Sarajevskom sajmu\nTuristička ponuda Zlatibora predstavljena na Sarajevskom sajmu\nTuristička organizacija „Zlatibor“ uzela je učešće na „Sarajevskom festivalu turizma 2017“, koji se održava od 19. do 21. oktobra 2017. godine u centru „Skenderija“. U ovih par dana Sarajevo je po 39. put mesto okupljanja turističke privrede kako same Bih, tako i zemalja učesnica, a ove godine svoju ponudu su predstavile Srbija, Turska, Indija, Indonezija i Hrvatska. Kako je veliki broj posetilaca Zlatibora iz Bosne i Hercegovine, bila je to sjajna prilika da se posetioci sajma upoznaju sa lepotama i atrakcijama planine, kao i smeštajnim kapacitetima i mogućnostima odmora u nadolazećem periodu i predstojećoj zimskoj sezoni.\nŠtand TO „Zlatibor“ pobudio je veliko interesovanje posetilaca, a isto tako bio je i mesto sastanaka i susreta delatnika-izlagača turističke privrede i novinara koji su se upoznali i obavestili o planovima, projektima i mogućnostima saradnje sa akterima turističke privrede Zlatibora. U okviru štanda bio je zapažen nastup zlatiborske „Gold gondole“, koja je organizovala nagradnu igru „foto-box“ i „mini kviz“, u kojoj su učesnici mogli izraziti svoju kreativnost i upoznati se sa karakteristikama gondole, a najuspešnije očekuju vredne nagrade, od kojih je najvrednija produženi vikend na zlatnoj planini.\nTakođe, prilikom boravka u Sarajevu i na sajmu iskorišćena je prilika za sastanak sa predstavnicima grada Istočno Sarajevo, opštine Čajetina i turističkih organizacija na kome je dogovoreno da se u narednom periodu potpiše protokol o saradnji koji će pre svega biti upućen na kreiranje zajedničkog turističkog proizvoda koji će biti atraktivan za turiste.\nPredsednik Skupštine grada Istočno Sarajevo Miroslav Lučić rekao novinarima nakon sastanka u Gradskoj upravi da opština Čajetina i grad Istočno Sarajevo računaju mnogo na turističke potencijale kojima raspolažu. Prema njegovim rečima, s obzirom na to da je Zlatibor turistička destinacija prepoznatljiva širom regiona i Evrope, cilj ovog sastanka je da se unapredi dosadašnja saradnja i potpišu protokoli i sporazumi koji mogu pomoći da se turistički potencijali Istočnog Sarajeva i opštine Čajetina razviju još većim intenzitetom.\nDirektor javnog preduzeća „Gold gondola“ Zlatibor Bojana Božanić istakla je da je u posetu Istočnom Sarajevu došla kao i predstavnik opštine Čajetina da razgovaraju o budućoj saradnji sa gradom Istočno Sarajevo. Ona je pozvala predsednika opštine Čajetina Milana Stamatovića da ovi razgovori budu nastavljeni na Zlatiboru s ciljem razmene iskustava o razvoju turizma, jer saradnja Srbije i Republike Srpske mora da bude intenzivna. „Saradnje je bilo i do sada, ima potencijala i nadam se da ćemo to nastaviti i da ćemo iskustva pozitivno iskoristiti i unaprediti naša znanja“, naglasila je Božanićeva.\nDirektor Turističke organizacije Zlatibor Vladimir Živanović nada se da će saradnja sa gradom Istočno Sarajevo biti unapređena na obostrano zadovoljstvo. „Kada pomenemo Jahorinu svi znamo njenu veličinu i snagu. Mi ćemo sa našim iskustvom pokušati da zajedničku saradnju podignemo i da kreiramo sa Jahorinom regionalni turistički proizvod koji će turisti dobro prihvatiti“, istakao je on. Živanović naglašava da je recept za uspeh dobra planska politika lokalnog stanovništva i vlasti.\nTuristička ponuda Zlatibora predstavljena na Sarajevskom sajmu X


ZVEZDA U LJUBLJANI: Energijom i koncentracijom do pobede! - Informer\nTrener košarkaša Crvene zvezde Milan Tomić rekao je da njegova ekipa protiv Olimpije (subota, 17.00) mora da ide na pobedu, a da do toga može da dođe samo s mnogo energije i koncentracije\n- Sledi nam meč sa vrlo talentovanom ekipom, koja svoje utakmice igra sa puno energije. Već smo se sastali sa njima u prvoj zvaničnoj utakmici nove sezone u Laktašima, i videli smo na terenu da imaju kvalitet, energiju. Špan, Mesiček, Lazić, Badžim, dobri stranci poput Džonsa, tu je iskusni centar Mirza Begić. Crvena zvezda mora da odigra sa puno energije, koncentracije, čvrsto, ako želimo bodove u ovoj utakmici - rekao je trener crveno-belih.\nKošarkaši Zvezde su već doputovali u Ljubljanu, gde ih u subotu od 17.00 očekuje meč sedmog kola ABA lige protiv Olimpije.\n- Važna utakmica za nas, jer je ABA liga prioritet i to smo više puta naglašavali, kao i da nas očekuje dosta rada kako bismo dostigli svoj maksimum kada je najvažnije. Na tom putu, ovakve utakmice predstavljaju izazov, jer je Olimpija dobar tim, sa puno talenta, energije i mladih igrača, ali i nekoliko vrlo iskusnih koje predvode Begić i Bubnić. Igrali smo već sa njima ove sezone, i očekujemo kvalitetnog protivnika i čvrrstu utakmicu - rekao je bek Zvezde Ognjen Dobrić.\nOdmah po završetku meča crveno-beli se autobusom vraćaju za Beograd i počinje pripreme za utakmicu 7. kola Evrokupa protiv Monaka, koja se igra u sredu od 19 časova u dvorani "Aleksandar Nikolić".\nKošarka KK Crvena zvezda Milan Tomić ABA liga\n10:14 C. zvezda 7\n13:15 C. zvezda 0\nMA, KAKVE KALKULACIJE! Crveno-beli naoštreni čekaju Partizan: Borićemo se kao da nismo prvi na tabeli!


Tokom poslednje dve decenije, zemlje istočne Evrope, uključujući i Srbiju, suočavaju se sa dvostrukim povećanjem učestalosti nezaraznih hroničnih bolesti (NHB). NHB, bolesti modernog doba ili životnog stila su vodeći uzrok umiranja, prevremenih umiranja, oboljevanja i invalidnosti u Evropi.\nMeđutim, na osnovu Svetskog zdravstvenog izveštaja iz 2002. godine, ustanovljeno je svega nekoliko glavnih rizika za oboljevanje od NHB, koji uključuju visok krvni pritisak, visoku koncentraciju holesterola u krvi, neadekvatan unos voća i povrća, predgojaznost i gojaznost, fizičku neaktivnost i pušenje. Takođe, na osnovu brojnih istraživanja (Ortega i sar., Br J Sports Med 2010; Hasselstrm i sar., Int J Sports Med, 2002) i zvaničnog izveštaja Javnog zdravlja Engleske iz 2013. godine (Cavill i sar., Public Health England 2013) postoji povećano prepoznavanje uloge ne samo fizičke aktivnosti već i fizičkih sposobnosti na smanjenje rizika od umiranja ili oboljevanja i kod mladih i kod odraslih osoba od NHB. Posebno, ovo je izraženo kod ljudi kod kojih je prisutan bar neki od pomenutih glavnih faktora rizika (npr. gojaznost).\nU razvijenim zemljama Zapadne Evrope i SAD se poslednjih godina značajan broj studija (AGAHLS, HELENA, CARDIA, NIYHP, AVENA, Framingham study i dr.) bavi ispitivanjem značaja loših navika u ishrani, nivoa fizičke aktivnosti i stepena fizičke forme na prevalenciju razvoj i progresiju NHB, a takođe, razvijeni su sistemi koji redovno procenjuju pomenute parametre stanovništva i beleže trendove, evaluiraju primenjene programe i pomažu razvoj politika usmerenih na unapređenje zdravlja.\nI pored važnosti pomenutih istraživanja, ne postoje slični podaci i studije na osnovu kojih bi se procenilo stanje prevalencije zdravih obrazaca ponašanja i fizičke forme u Republici Srbiji.\nPrema tome, jedan od značajnih zadataka Udruženja za sport i medicinu sporta odnosi se na:\na) utvrđivanje složenih profila životnih stilova i fizičke forme stanovništva,\nb) povezivanje istih sa zdravstvenim statusom stanovništva,\nc) redovno izveštavanje javnosti o pomenutim parametrima u cilju podizanja svesti i unapređenja politika usmerenih na poboljšanje zdravlja stanovništva.\nU skladu sa navedenim započeto je razvijanje Sistema kontinuiranog praćenja stanovništva sa aspekta fizičke forme, fizičke aktivnosti, navika u ishrani i najznačajnijih rizičnih ponašanja po zdravlje. Tokom 2015. izvršeno je prvo testiranje reprezentativnog uzorka učenika srednjih škola u Beogradu u okviru projekta finansiranog od strane Ministarstva omladine i sporta pod nazivom Aktivni mladi za zdraviji život: Zdravlje, životni stilovi i fizička forma mladih.\nSistem kontinuiranog praćenja stanovništva Republike Srbije uključuje procenu fizičke aktivnosti primenom Međunarodnog upitnika o fizičkoj aktivnosti (IPAQ). Ovaj upitnik sakuplja informacije o fizičkoj aktivnosti ispitanika u različitim uslovima (npr. aktivnosti u školi ili poslu, rekreativne aktivnosti i korišćenje prevoznih sredstava) i sedentarna ponašanja. Fizička forma povezana sa zdravljem procenjuje se testovima koji su izabrani u odnosu na važne zdravstvene aspekte fizičke forme, uključujući aerobni kapacitet, mišićnu jačinu i izdržljivost, gipkost i kompoziciju tela. Navike u ishrani, u sistemu kontinuiranog praćenja ispituju se korišćenjem standardnog upitnika za učenike srednjih škola (Youth/Adolescent food questionnaire). Ovaj upitnik sakupljaju informacije o tome koliko često osobe primenjuju pozitivne navike zdrave dijete uključujući dnevni unos voća i povrća, korišćenje soli, tip mleka koji se konzumira, unos životinjskih masti, i sl. Rizična ponašanja po zdravlje i informacije o zdravstvenom statusu u sistemu kontinuiranog praćenja procenjuju se preko standardne ankete (Youth Risk Behavior Surveillance). Anketa uključuje informacije o zdravstvenom statusu, hroničnim zdravstvenim stanjima, kanceru, konzumaciji alkohola i sl.\nU cilju što reprezentativnijeg prikaza rezultata istraživanja ka javnosti, kreirana je posebna baza podataka u koje će se grupisati dobijeni podaci u istraživanjima koja su planirana narednih godina. Pristup bazi je omogućen i preporučuje se svim zainteresovanim istraživačima, novinarima i običnim građanima preko sajta Udruženja. Jednostavnim odabirom pitanja i prilagođavanjem baze po odgovarajućim parametrima, omogućeno je dobijanje različitih zbirnih rezultata. Na osnovu ovakvih podataka javnost može biti informisana o različitim interesantnim pitanjima, imati uvid u deskriptivne pokazatelje i relacije između različitih varijabli kojima se mogu opisati životni stilovi stanovništva kao i izvršiti procena zdravstvenog stanja nacije. Pored toga, u redovnim izveštajima koji će se publikovani u narednom periodu preko sajta Udruženja biće omogućen ekspertski stav i mišljenje naših istraživača po različitim pitanjima koji se mogu naći u bazi.


Prva najava "World War Z" sa komentarima Marca Fostera Prolog\nDok iščekujemo dolazak novog filma Brada Pitta "World War Z", jednog od najvećih letnih blockbustera, stigla je i prva najava sa komentarima redatelja Marca Fostera. Proverite šta donosi “prvi pogled” na " World War Z ".\n" World War Z " u bioskope stiže 20. juna, a prati jednog čoveka (Brad Pitt) koji vodi trku protiv vremena kako bi spasio podeljeni svet uoči njegovog konačnog sata postojanja, prenosi Index. Svaka kultura, svako oružje i svaka vojska će ustati, jer poslednja nada za preživljavanje je rat.\nSRĐAN VUČINIĆ DOBITNIK NAGRADE „NEBOJŠA POPOVIĆ“ ZA 2020. GODINU


RTS :: Kompanija Weber prva se uključila u akciju pomoći\nUjedinimo srca Kompanija Weber prva se uključila u akciju pomoći\npetak, 23. jan 2015, 20:33 -> 22:50\nGrađevinska kompanija Weber Srbija, deo međunarodne grupacije “Saint-Gobain” , prva se uključila u humanitarnu akciju pomoći žrtvama spetembarskih bujica i poplava u istočnoj Srbiji- “Ujedinimo Srca- za istočnu Srbiju”.\nNa globalnom nivou, kompanija ima svoju fondaciju, "Saint-Gobain Initiative", kroz koju učestvuje i pomaže projekte neprofitnih organizacija širom sveta. Kroz ovu fondaciju kompanija se uključila i u prethodni humanitarni projekat Divac Fondacije „Da svi pomognemo", čiji je RTS bio medijski pokrovitelj a pomoć se prikpljala za stambeno zbrinjavanje izbeglih i raseljenih..\n"Učestvovali smo, kao grupa, sa donacijom od 100.000 evra za izgradnju zgrade za socijalno stanovanje raseljenih lica. Taj projekat je još uvek u toku i sa nestrpljenjem očekujemo trenutak kada će se 80 porodica useliti u svoje nove stanove. " rekao je Lukić.\nKao nastavak dobre saradnje, Weber se, kroz aktivnosti Fondacije "Ana i Vlade Divac" uključio i u humanitarnu akciju obnove i pomoći žiteljima poplavljenih područja u istočnoj Srbiji.\nMilan Lukić, direktor Weber divizije Saint-Gobain grupe:\n"Donacijom Weber građevinskih materijala učestvujemo u obnovi osnovnih škola u Tekiji i Boljetinu. Nadamo se da će ova donacija biti od koristi tamošnjim učenicima i nastvnicima kao i žiteljima istočne Srbije, koji su u prošlogodišnjim septembarskim bujicama i polavama izgubili ne samo domove, nego i škole i puteve kao i mnoge druge infrastrukturne objekte značajne za život jedne zajednice".\nPomoć poplavljenima za pokretanje biznisa\nAkcija pomoći žiteljima istočne Srbije - uključite se i vi!\n"Ujedinimo srca - za Istočnu Srbiju"